Avis juridique important

|

52004SC0835

Σύσταση για απόφαση του Συµßουλίου σχετικά με την ύπαρξη υπερβολικού ελλείμματος στη Σλοβακία  /* SEC/2004/0835 τελικό */

Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την ύπαρξη υπερβολικού ελλείμματος στη Σλοβακία(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 7 Απριλίου 2004, η Επιτροπή δημοσίευσε τις εαρινές της προβλέψεις του 2004 [1]. Σύμφωνα με τις προβλέψεις αυτές, στις οποίες λαμβάνονται υπόψη τα στοιχεία που διαβίβασαν οι αρχές της Σλοβακίας τον Μάρτιο του 2004, το έλλειμμα της γενικής κυβέρνησης στη Σλοβακία μειώθηκε από 5,7% του ΑΕΠ το 2002 σε 3,6% του ΑΕΠ το 2003, ποσοστό που υπερβαίνει την τιμή αναφοράς του 3% του ΑΕΠ που ορίζει η συνθήκη.[1]  Οι εαρινές προβλέψεις του 2004 της Επιτροπής είναι δημοσιευμένες στον ακόλουθο δικτυακό τόπο:Με βάση τις πρώτες αυτές ενδείξεις, στις 12 Μαΐου 2004 η Επιτροπή κίνησε τη διαδικασία υπερβολικού ελλείμματος για τη Σλοβακία με την έκδοση της έκθεσης που προβλέπεται στο άρθρο 104 παράγραφος 3 της συνθήκης [2]. Στις 14 Μαΐου 2004, η Επιτροπή έλαβε το πρόγραμμα σύγκλισης της Σλοβακίας, στο οποίο επιβεβαιώνεται ότι το 2003 το έλλειμμα διαμορφώθηκε στο 3,6% του ΑΕΠ.[2]  Το πλήρες κείμενο αυτής της έκθεσης είναι δημοσιευμένο στον ακόλουθο δικτυακό τόπο:Η εφαρμογή της διαδικασίας υπερβολικού ελλείμματος (ΔΥΕ) διέπεται από το άρθρο 104 της συνθήκης και από τον κανονισμό (ΕΚ) αριθ. 1467/97 του Συμβουλίου «για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος», που αποτελεί μέρος του Συμφώνου Σταθερότητας και Ανάπτυξης [3]. Οι χώρες που προσχώρησαν στην ΕΕ την 1η Μαΐου 2004 είναι κράτη μέλη με παρέκκλιση, τα οποία οφείλουν να αποφεύγουν τα υπερβολικά ελλείμματα, χωρίς ωστόσο να προβλέπεται η επιβολή σε αυτά κυρώσεων σύμφωνα με το άρθρο 104 παράγραφοι 9 και 11.[3]  ΕΕ L 209, 2.8.1997.Σύμφωνα με την έκθεση της Επιτροπής που καταρτίστηκε βάσει του άρθρου 104 παράγραφος 3 της συνθήκης, το γεγονός ότι το έλλειμμα της Σλοβακίας το 2003 υπερέβη την τιμή αναφοράς του 3% του ΑΕΠ που ορίζει η συνθήκη δεν ήταν αποτέλεσμα έκτακτων περιστάσεων μη ελεγχόμενων από τις σλοβακικές αρχές, ούτε ήταν επακόλουθο κάποιας σοβαρής οικονομικής ύφεσης με την έννοια του Συμφώνου Σταθερότητας και Ανάπτυξης, δεδομένου ότι ο ρυθμός αύξησης του πραγματικού ΑΕΠ το 2003 έφθασε στο 4,2%. Όσον αφορά τις εξελίξεις κατά το 2004, η έκθεση κατέληγε στο συμπέρασμα ότι το έλλειμμα της γενικής κυβέρνησης ήταν πιθανό να αυξηθεί και να παραμείνει πάνω από το 3% του ΑΕΠ. Ειδικότερα, σύμφωνα με τις εαρινές προβλέψεις της Επιτροπής του 2004, το έλλειμμα της γενικής κυβέρνησης προβλέπεται να διαμορφωθεί στο 4,1% του ΑΕΠ το 2004, δηλαδή κοντά στο ποσοστό 4,0% του ΑΕΠ που είχαν προβλέψει οι σλοβακικές αρχές στο πρόγραμμα σύγκλισης.Με βάση τις εαρινές προβλέψεις της Επιτροπής του 2004, η έκθεση της Επιτροπής κατέληγε επίσης στο συμπέρασμα ότι ο δείκτης του χρέους προς το ΑΕΠ, ο οποίος είχε ανέλθει σε 42,8% του ΑΕΠ το 2003, θα παρέμενε και το 2004 σε επίπεδο κατώτερο της τιμής αναφοράς του 60%, που ορίζεται στη συνθήκη. Συγκεκριμένα, σύμφωνα με τις εαρινές προβλέψεις της Επιτροπής του 2004, η αναλογία του χρέους θα ανέλθει το 2004 σε 45,1% του ΑΕΠ, ποσοστό ίσο με το 45,1% του ΑΕΠ που είχαν προβλέψει οι σλοβακικές αρχές στο πρόγραμμα σύγκλισης.Το άρθρο 104 παράγραφος 4 της συνθήκης αναφέρει ότι «η επιτροπή του άρθρου 114 (δηλαδή η Οικονομική και Δημοσιονομική Επιτροπή) διατυπώνει γνώμη για την έκθεση της Επιτροπής». Η επιτροπή αυτή εξέδωσε την έκθεσή της στις 24 Μαΐου 2004, στην οποία συμφωνεί με την εκτίμηση που διατύπωσε η Επιτροπή στην έκθεσή της. Ειδικότερα, η επιτροπή καταλήγει στο συμπέρασμα ότι η δημοσιονομική κατάσταση στη Σλοβακία υποδήλωνε την ύπαρξη υπερβολικού ελλείμματος βάσει του πρώτου από τα δύο κριτήρια που προβλέπονται στο άρθρο 104 παράγραφος 2 για τον εντοπισμό των ελλειμμάτων αυτών. Η εξέταση και άλλων σχετικών παραγόντων, ιδίως δε της μεσοπρόθεσμης δημοσιονομικής θέσης και του δείκτη δημοσίων επενδύσεων, δεν μετέβαλε την εκτίμηση που στηριζόταν στα ίδια τα κριτήρια. Επίσης, σύμφωνα με την εκτίμηση της επιτροπής, το 2004 το έλλειμμα της γενικής κυβέρνησης αναμενόταν να εξακολουθήσει να υπερβαίνει κατά πολύ την τιμή αναφοράς της συνθήκης, ενώ το ακαθάριστο χρέος της γενικής κυβέρνησης αναμένεται να παραμείνει το 2004 χαμηλότερο από την τιμή αναφοράς του 60% του ΑΕΠ, που καθορίζεται στη συνθήκη.Η Επιτροπή, αφού εξέτασε τους συναφείς παράγοντες που έλαβε υπόψη στην έκθεσή της και συνεκτιμώντας τη γνώμη της επιτροπής, διατυπώνει τη γνώμη ότι υφίσταται υπερβολικό έλλειμμα στη Σλοβακία. Η γνώμη αυτή, που εκδόθηκε από την Επιτροπή στις 24 Ιουνίου 2004, έχει ως αποδέκτη το Συμβούλιο βάσει του άρθρου 104 παράγραφος 5 της συνθήκης. Η Επιτροπή συνιστά στο Συμβούλιο να λάβει σχετική απόφαση, σύμφωνα με το άρθρο 104 παράγραφος 6, και του απευθύνει ήδη σύσταση για την έκδοση σχετικής απόφασης. Επιπλέον, η Επιτροπή υποβάλλει στο Συμβούλιο σύσταση για σύσταση του Συμβουλίου με αποδέκτη τη Σλοβακία, προκειμένου να τερματιστεί η κατάσταση υπερβολικού ελλείμματος, σύμφωνα με το άρθρο 104 παράγραφος 7 της συνθήκης.Σύσταση για  ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την ύπαρξη υπερβολικού ελλείμματος στη ΣλοβακίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 παράγραφος 6,τη σύσταση της Επιτροπής,τις παρατηρήσεις της Σλοβακίας,Εκτιμώντας τα ακόλουθα:(1) Σύμφωνα με το άρθρο 104 της συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα. Τούτο ισχύει και για τα κράτη μέλη με παρέκκλιση, όπως είναι όλες οι χώρες που προσχώρησαν στην ΕΕ την 1η Μαΐου 2004.(2) Το Σύμφωνο Σταθερότητας και Ανάπτυξης βασίζεται στον στόχο της διασφάλισης υγιών δημόσιων οικονομικών ως μέσου ενίσχυσης των προϋποθέσεων για τη σταθερότητα των τιμών και την ισχυρή βιώσιμη ανάπτυξη, που να ευνοεί τη δημιουργία απασχόλησης.(3) Η διαδικασία υπερβολικού ελλείμματος σύμφωνα με το άρθρο 104 προβλέπει την έκδοση απόφασης σχετικά με την ύπαρξη υπερβολικού ελλείμματος, ενώ το συνημμένο στη συνθήκη πρωτόκολλο σχετικά με τη διαδικασία υπερβολικού ελλείμματος περιέχει περαιτέρω διατάξεις σχετικά με την εφαρμογή της διαδικασίας υπερβολικού ελλείμματος. Ο κανονισμός (ΕΚ) αριθ. 3605/93 του Συμβουλίου [4], όπως τροποποιήθηκε με τον κανονισμό (ΕΚ) αριθ. 475/2000 του Συμβουλίου [5] και με τον κανονισμό (ΕΚ) αριθ. 351/2002 της Επιτροπής [6], προβλέπει λεπτομερείς κανόνες και ορισμούς για την εφαρμογή των προνοιών του προαναφερθέντος πρωτοκόλλου.[4]  ΕΕ L 332, 31.12.1993, σελ. 7.[5]  ΕΕ L 58, 3.3.2000, σελ. 1.[6]  ΕΕ L 55, 26.2.2002, σελ. 23.(4) Σύμφωνα με το άρθρο 104 παράγραφος 5 της συνθήκης, η Επιτροπή πρέπει να απευθύνει γνώμη στο Συμβούλιο εάν θεωρεί ότι σε ένα κράτος μέλος υπάρχει ή ενδέχεται να εμφανισθεί υπερβολικό έλλειμμα. Η Επιτροπή, αφού εξέτασε όλους τους συναφείς παράγοντες που έλαβε υπόψη στην έκθεσή της βάσει του άρθρου 104 παράγραφος 3 και συνεκτιμώντας τη γνώμη της οικονομικής και δημοσιονομικής επιτροπής βάσει του άρθρου 104 παράγραφος 4, διατύπωσε το συμπέρασμα, στη γνώμη της με ημερομηνία 24 Ιουνίου 2004, ότι υφίσταται υπερβολικό έλλειμμα στη Σλοβακία.(5) Το άρθρο 104 παράγραφος 6 της συνθήκης ορίζει ότι το Συμβούλιο λαμβάνει υπόψη τις τυχόν παρατηρήσεις που το εκάστοτε κράτος μέλος επιθυμεί να υποβάλει πριν από τη λήψη απόφασης, μετά από συνολική εκτίμηση, για το εάν υφίσταται ή όχι υπερβολικό έλλειμμα.(6) Από τη συνολική εκτίμηση προκύπτουν τα κατωτέρω συμπεράσματα. Το έλλειμμα της γενικής κυβέρνησης στη Σλοβακία ανήλθε το 2003 στο 3,6% του ΑΕΠ, ήταν δηλαδή υψηλότερο από την τιμή αναφοράς του 3% του ΑΕΠ, που καθορίζεται στη συνθήκη. Το γεγονός ότι το έλλειμμα της γενικής κυβέρνησης υπερέβη την τιμή αναφοράς δεν ήταν αποτέλεσμα έκτακτων περιστάσεων μη ελεγχόμενων από τις σλοβακικές αρχές, ούτε ήταν επακόλουθο κάποιας σοβαρής οικονομικής ύφεσης με την έννοια του Συμφώνου Σταθερότητας και Ανάπτυξης. Το έλλειμμα της γενικής κυβέρνησης είναι πιθανό να παραμείνει πάνω από το 3% του ΑΕΠ το έτος 2004. Ειδικότερα, σύμφωνα με τις εαρινές προβλέψεις της Επιτροπής του 2004, το έλλειμμα προβλέπεται να διαμορφωθεί στο 4,1% του ΑΕΠ το 2004, ενώ το πρόγραμμα σύγκλισης της Σλοβακίας προβλέπει έλλειμμα ύψους 4,0% του ΑΕΠ. Η αναλογία του χρέους, που ήταν 42,8% το 2003, είναι πιθανό να παραμείνει το 2004 σε επίπεδο χαμηλότερο του 60% του ΑΕΠ, που είναι η σχετική τιμή αναφοράς σύμφωνα με τη συνθήκη.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Από συνολική εκτίμηση συνάγεται ότι υφίσταται στη Σλοβακία υπερβολικό έλλειμμα.Άρθρο 2Η παρούσα απόφαση απευθύνεται στη Δημοκρατία της Σλοβακίας.Βρυξέλλες, [5 Ιουλίου 2004].Για το ΣυμβούλιοΟ Πρόεδρος[...]


Avis juridique important

|

31992H0443

92/443/ΕΟΚ: Σύσταση του Συμβουλίου της 27ης Ιουλίου 1992 σχετικά με την προώθηση της συμμετοχής των εργαζομένων στα κέρδη και στα αποτελέσματα των επιχειρήσεων (συμπεριλαμβανομένης της συμμετοχής στο μετοχικό κεφάλαιο)

Επίσημη Εφημερίδα αριθ. L 245 της 26/08/1992 σ. 0053 - 0055

ΣΥΣΤΑΣΗ ΤΟΥ ΣΥΜΒΟΥΛΙΟΥ  της 27ης Ιουλίου 1992 σχετικά με την προώθηση της συμμετοχής των εργαζομένων στα κέρδη και στα αποτελέσματα των επιχειρήσεων (συμπεριλαμβανομένης της συμμετοχής στο μετοχικό κεφάλαιο) (92/443/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση σύστασης της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι στην ανακοίνωσή της που αφορά το πρόγραμμα δράσης σχετικά με την εφαρμογή του κοινοτικού χάρτη των θεμελιωδών κοινωνικών δικαιωμάτων των εργαζομένων, η Επιτροπή ανήγγειλε την πρόθεσή της να παρουσιάσει κοινοτικό μέσο για την απόκτηση μετοχών από  τους μισθωτούς εργαζομένους και για την οικονομική τους συμμετοχή στις επιχειρήσεις- ότι έχει εκπονηθεί έκθεση σχετικά με την προώθηση της συμμετοχής των μισθωτών εργαζομένων στα κέρδη και στα αποτελέσματα των επιχειρήσεων στα κράτη μέλη- ότι στην έκθεση αυτή επισημαίνεται ότι στην Κοινότητα συναντάται μεγάλη ποικιλία συστημάτων  συμμετοχής, όπως χορήγηση επιμοσθίων σε μετρητά, συστήματα ετεροχρονισμένης συμμετοχής των μισθωτών στα κέρδη ή βασισμένα στη διανομή μετοχών καθώς και διάφορα προγράμματα απόκτησης μετοχών από τους μισθωτούς- ότι η ενθάρρυνση της οικονομικής συμμετοχής των μισθωτών εργαζομένων στις επιχειρήσεις, αδιακρίτως φύλου ή ιθαγένειας, μπορεί να θεωρείται ως μέσο για την επίτευξη ευρύτερης κατανομής του πλούτου των επιχειρήσεων στην παραγωγή του οποίου οι εργαζόμενοι  αυτοί συνέβαλαν- ότι, επιπλέον, η προώθηση συστημάτων για την οικονομική συμμετοχή των μισθωτών εργαζομένων στις επιχειρήσεις, τα οποία έχουν θεσπιστεί στο επίπεδο της κάθε επιχείρησης, ευνοεί ιδιαίτερα τη μεγαλύτερη ανάμιξη των εργαυομένων αυτών στην  πρόοδο των επιχειρήσεών τους- ότι, μολονότι οι μέχρι σήμερα εμπειρικές έρευνες σχετικά με τις συνέπειες των συστημάτων συμμετοχής δεν παρέχουν ακόμα τη βεβαιότητα ότι παρουσιάζουν ισχυρά συνολικά πλεονεκτήματα, υπάρχουν επαρκείς ενδείξεις ότι τέτοια συστήματα έχουν ορισμένες θετικές  συνέπειες, ιδίως όσον αφορά την παροχή κινήτρων και τη βελτίωση της παραγωγικότητας των εργαζομένων και της ανταγωνιστικότητας των επιχειρήσεων- ότι είναι σκόπιμο να προωθηθεί η ευρύτερη διάδοση των συστημάτων οικονομικής συμμετοχής στο εσωτερικό της Κοινότητας, χωρίς να επιζητείται δραστική εναρμόνιση ή μείωση του υπάρχοντος ευρέος φάσματος συστημάτων- ότι θα πρέπει να ληφθούν υπόψη ο σημαντικός ρόλος και οι εκτεταμένες ευθύνες των κοινωνικών εταίρων στον εν λόγω τομέα- ότι το ενδιαφέρον και η ενεργός συμμετοχή των κοινωνικών εταίρων στην κοινοτική αυτή πρωτοβουλία αποτελούν προϋπόθεση της τελικής της  επιτυχίας- ότι η παρούσα δράση φαίνεται απαραίτητη προκειμένου να επιτευχθεί, στα πλαίσιο της λειτουργίας της κοινής αγοράς, ένας από τους στόχους της Κοινότητας.  Ι. ΚΑΛΕΙ ΤΑ ΚΡΑΤΗ ΜΕΛΗ:  1. να αναγνωρίσουν τα πιθανά οφέλη από την ευρύτερη χρήση, είτε ατομικά είτε συλλογικά, μεγάλης ποικιλίας συστημάτων για την αύξηση της συμμετοχής των μισθωτών στα κέρδη και στα αποτελέσματα των επιχειρήσεων είτε μέσω της συμμετοχής στα κέρδη είτε μέσω  της απόκτησης μετοχών από τους μισθωτούς, είτε με συνδυασμό και των δύο- 2. να λάβουν, στο πλαίσιο αυτό, υπόψη το ρόλο και τις ευθύνες των κοινωνικών εταίρων, σύμφωνα με τις εθνικές νομοθεσίες ή/και πρακτικές.  ΙΙ. ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. να διασφαλίσουν την καταλληλότητα των νομικών δομών, προκειμένου να καταστεί δυνατή η εισαγωγή των συστημάτων συμμετοχής στα οποία αναφέρεται η παρούσα σύσταση- 2. να εξετάσουν τη δυνατότητα παραχώρησης κινήτρων όπως φορολογικών ή άλλων χρηματοοικονομικών πλεονεκτημάτων προς ενθάρρυνση της θέσπισης ορισμένων συστημάτων συμετοχής- 3. να ενθαρρύνουν τη χρησιμοποίηση ορσιμένων συστημάτων συμμετοχής με τη διευκόλυνση της παροχής επαρκούς ενημέρωσης σε όλα τα ενδιαφερόμενα μέρη- 4. να λαμβάνουν υπόψη, κατά την επιλογή των συστημάτων συμμετοχής που θα προωθηθούν, τις εμπειρίες που έχουν αποκτήσει τα άλλα κράτη μέλη- 5. να διασφαλίζουν στα ενδιαφερόμενα μέρη, στα πλαίσια νομοθετικών και κανονιστικών διατάξεων καθώς και της πρακτικής που ενδεχομένως ισχύει στα κράτη μέλη, τη δυνατότητα διάθεσης ευρέος φάσματος εναλλακτικών λύσεων ή τρόπων, για την εφαρμογή των οποίων  διεξάγονται, όταν είναι σκόπιμο, διαβουλεύσεις μεταξύ εργοδοτών και μισθωτών ή των εκπροσώπων τους- 6. να διασφαλίζουν ότι αυτή η επιλογή μπορεί να γίνει σε επίπεδο που, λαμβάνοντας ενδεχομένως υπόψη την εθνική νομοθεσία ή/και πρακτική στον τομέα των συλλογικών διαπραγματεύσεων, να βρίσκεται όσο το δυνατόν πλησιέστερα στο μισθωτό και στην επιχείρηση- 7. να λαμβάνουν υπόψη τους ή/και να ενθαρρύνουν την εξέταση των σημείων που εκτίθενται στο παράρτημα, όταν εκπονούνται νέα συστήματα οικονομικής συμμετοχής ή όταν αναθεωρούνται τα υπάρχοντα συστήματα- 8. να μελετούν, μετά την παρέλευση τριετιάς από την έκδοση της παρούσας σύστασης, τα διαθέσιμα σε εθνικό επίπεδο στοιχεία σχετικά με την ανάπτυξη της οικονομικής συμμετοχής των μισθωτών και να ανακοινώνουν τα αποτελέσματα στην Επιτροπη- 9. να ευαισθητοποιήσουν τους κοινωνικούς εταίρους όσον αφορά τα προαναφερθέντα σημεία.  ΙΙΙ. ΛΑΜΒΑΝΕΙ ΥΠΟ ΣΗΜΕΙΩΣΗ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ:  να υποβάλλει έκθεση στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή σχετικά με την εφαρμογή της παρούσας σύστασης, εντός τεσσάρων ετών από την έκδοσή της, με βάση τις πληροφοριές που της διαβιβάζονται από τα κράτη  μέλη.  Βρυξέλλες, 27 Ιουλίου 1992.  Για το Συμβούλιο Ο Πρόεδρος N. LAMONT (1) ΕΕ αριθ. C 245 της 20. 9. 1991, σ. 12 και ΕΕ αριθ. C 140 της 3. 6. 1992, σ. 5.(2) ΕΕ αριθ. C 125 της 18. 5. 1992, σ. 241.(3) ΕΕ αριθ. C 18 της 21. 4. 1992, σ. 40.   ΠΑΡΑΡΤΗΜΑ   ΣΗΜΕΙΑ ΠΟΥ ΑΝΑΦΕΡΟΝΤΑΙ ΣΤΟ ΤΜΗΜΑ ΙΙ ΣΗΜΕΙΟ 7   1. Κανονικότητα: η εφαρμογή συστημάτων συμμετοχής σε τακτική βάση και η χορήγηση "επιμισθίων" (bonus) τουλάχιστον μία φορά το χρόνο.  2. Προκαθορισμένο πρότυπο: ο σαφής καθορισμός πριν την έναρξη κάθε περιόδου αναφοράς, του προτύπου υπολογισμού των ποσών που χορηγούνται στους μισθωτούς.  3. Διατήρηση των διαπραγματεύσεων για τους μισθούς: η ύπαρξη συστημάτων οικονομικής συμμετοχής δεν πρέπει να εμποδίζει τη διεξαγωγή κανονικών διαπραγματεύσεων για τους μισθούς και τις συνθήκες εργασίας, ούτε τον καθορισμό των μισθών και των συνθηκών  εργασίας μέσω αυτών των διαπραγματεύσεων.  Το θέμα της συμφωνίας για νέα μέτρα όσον αφορά την οικονομική συμμετοχή των μισθωτών εργαζομένων μπορεί να ενταχθει στις κανονικές διαπραγματεύσεις για τους καθορισμένους μισθούς και τις συνθήκες εργασίας, χωρίς να τις υποκαταστήσει.    4. Εθελοντική συμμετοχή: η δυνατότητα, τόσον των επιχειρήσεων όσοι και των μισθωτών εργαζομένων, να εκφράζουν την προτίμησή τους, εντός του νομοθετικού, κανονιστικού και συμβατικού πλαισίου, που ενδεχομένως υφίσταται στα κράτη μέλη, για την προσχώρηση  σε ένα σύστημα συμετοχής ή για το σύστημα ή τους τρόπους οικονομικής συμμετοχής στους οποίους επιθυμούν να συμμετάσχουν.  5. Υπολογισμός των ποσών: που χορηγούνται στους μισθωτούς εργαζόμενους: το ποσό των επιμισθίων δεν πρέπει, κατά κανόνα, να καθορίζεται εκ των προτέρων αλλά να προσδιορίζεται βάσει προκαθορισμένου προτύπου που θα αντικατοπτρίζει τις επιδόσεις της  επιχείρησης για μια δεδομένη περίοιδο (εκφραζόμενες σε κέρδη ή σε κάποιο άλλο δείκτη)- ενώ ο επιλεγείς δείκτης για τη μέτρηση των επιδόσεων της επιχείρησης είναι σαφώς καθορισμένος.  6. Ποσά: το πρότυπο υπολογισμού των επιμισθίων θα πρέπει να οδηγεί σε ποσό δυνάμενο να προκαλέσει το προσδοκώμενο αποτέλεσμα τόνωσης, χωρίς ωστόσο να υπερβαίνει ένα ανώτατο όριο (σε απόλυτες ή σχετικές τιμές) ώστε να αποφεύγονται υπερβολικά μεγάλες  διακυμάνσεις των εισοδημάτων.  7. Κίνδυνοι: οι μισθωτοί εργαζόμενοι πρέπει να προειδοποιούνται για τους κινδύνους που ενυπάρχουν στα συστήματα οικονομικής συμμετοχής- πέραν των κινδύνων διακυμάνσεως του εισοδήματος που ενυπάρχουν στα συστήματα συμμετοχής, οι μισθωτοί εργαζόμενοι  μπορεί να διατρέχουν επιπλέον κινδύνους όταν η συμμετοχή τους λαμβάνει τη μορφή ελάχιστα διαφοροποιημένων επενδύσεων- εν προκειμένω αξίζει να εξετασθεί η δυνατότητα προβλέψεων μηχανισμών προστασίας κατά των κινδύνων υποτιμήσεως της αξίας των στοιχείων  του ενεργητικού.  8. Δικαιούχοι: οι δικαιούχοι είναι κυρίως οι μισθωτοί εργαζόμενοι, δηλαδή οι μισθωτοί που καλύπτονται από συμβάσεις εργασίας- στο βαθμό που αυτό είναι δυνατόν, πρόσβαση στα συστήματα συμμετοχής στα κέρδη θα πρέπει να έχουν όλοι οι εργαζόμενοι στην  επιχείρηση.  Γενικότερα, οι εργαζόμενοι υπό παρόμοιες αντικειμενικές συνθήκες πρέπει να έχοιυν ίσα δικαιώματα όσον αφορά τις προϋποθέσεις πρόσβασης στα συστήματα συμμετοχής.  9. Τύπος επιχείρησης: συστήματα συμμετοχής μπορούν να εφαρμοστούν τόσο από ιδιωτικές εταιρείες όσο και από δημόσιες επιχειρήσεις, στο βαθμό που υπάρχουν, ή μπορούν να ορισθούν αξιόπιστοι δείκτες των αποτελεσμάτων ή των κερδών της επιχείρησης.   10. Μέγεθος της επιχείρησης:  α) οι μικρές και μεσαίες επιχειρήσεις πρέπει να έχουν επαρκείς δυνατότητες για την εφαρμογή συστημάτων οικονομικής συμμετοχής- είναι ιδίως σημαντικό να εξασφαλίζεται ότι δεν θα υπάρχει μεγάλος αριθμός διοικητικών υποχρεώσεων και ότι οι ελάχιστες  οικονομικές απαιτήσεις, εφόσον απαιτούνται, δεν θα είναι πολύ υψηλές- β) στις μεγαλύτερες επιχειρήσεις, ιδιαίτερα στις πολυεθνικές εταιρείες, μπορεί να είναι χρήσιμο να συνδεθούν όλα ή μέρος των ποσών που δίδονται στους μισθωτούς με την απόδοση ξεχωριστών επιχειρησιακών κέντρων αντί με τα συνολικά αποτελέσματα της  επιχείρησης- γ) η επιλογή του καταλληλότερου συστήματος συμμετοχής μπορεί να εξαρτάται από το μέγεθος των επιχειρήσεων.  11. Πολυπλοκότητα: πολύπλοκα συστήματα συμμετοχής πρέπει να αποφεύγονται.  12. Ενημέρωση και κατάρτιση: για την επιτυχία των διαφόρων συστημάτων συμμετοχής θα απαιτείται σημαντική προσπάθεια για την παροχή της κατάλληλης ενημέρωσης σε όλους τους ενδιαφερομένους μισθωτούς εργαζομένους και ενδεχομένως κατάρτισής τους.


				|

		52015PC0099

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με τους γενικούς προσανατολισμούς των οικονομικών πολιτικών των κρατών μελών και της Ένωσης /* COM/2015/099 final - 2015/ () */

			   	ΑΙΤΙΟΛΟΓΙΚΗ
ΕΚΘΕΣΗ
Η
Συνθήκη για τη
λειτουργία της
Ευρωπαϊκής
Ένωσης
προβλέπει ότι
τα κράτη μέλη
θεωρούν τις
οικονομικές
τους πολιτικές
και την
προώθηση της
απασχόλησης ως
θέματα κοινού
ενδιαφέροντος
και τις συντονίζουν
στο πλαίσιο
του
Συμβουλίου. Σε
δύο χωριστά
άρθρα
προβλέπει ότι
το Συμβούλιο
θεσπίζει
γενικούς
προσανατολισμούς
των οικονομικών
πολιτικών
(άρθρο 121) και
κατευθυντήριες
γραμμές για
την απασχόληση
(άρθρο 148), ενώ
διευκρινίζεται
ότι οι
κατευθυντήριες
γραμμές πρέπει
να συνάδουν προς
τους γενικούς
προσανατολισμούς
των
οικονομικών
πολιτικών.
Λαμβάνοντας
υπόψη αυτή τη
νομική βάση, οι
κατευθυντήριες
γραμμές για
την απασχόληση
και οι γενικοί
προσανατολισμοί
των
οικονομικών
πολιτικών
παρουσιάζονται
ως δύο χωριστά
—αλλά εγγενώς αλληλένδετα—
νομικά μέσα:
·
Μια
σύσταση του
Συμβουλίου για
τους γενικούς
προσανατολισμούς
των
οικονομικών
πολιτικών των
κρατών μελών
και της Ένωσης –
μέρος Ι των
ολοκληρωμένων
κατευθυντήριων
γραμμών·
·
Μια
απόφαση του
Συμβουλίου
σχετικά με τις
κατευθυντήριες
γραμμές για
τις πολιτικές
απασχόλησης
των κρατών
μελών – μέρος ΙΙ
των ολοκληρωμένων
κατευθυντήριων
γραμμών.
Οι
κατευθυντήριες
γραμμές
εγκρίθηκαν για
πρώτη φορά
μαζί
(«ολοκληρωμένη
δέσμη μέτρων»)
το 2010, και αποτελούν
τη βάση της
στρατηγικής
«Ευρώπη 2020». Το 2010
αποφασίστηκε
επίσης ότι οι
ολοκληρωμένες
κατευθυντήριες
γραμμές θα
παρέμεναν σε
μεγάλο βαθμό
αμετάβλητες μέχρι
το 2014. Αν και οι
γενικοί
προσανατολισμοί
των οικονομικών
πολιτικών
παραμένουν σε
ισχύ για απεριόριστο
χρονικό
διάστημα, οι
κατευθυντήριες
γραμμές για
την απασχόληση
πρέπει να
καταρτίζονται
κάθε χρόνο.
Πέρα
από το γεγονός
ότι ορίζουν
ένα πλαίσιο
για το πεδίο
εφαρμογής και
την κατεύθυνση
του συντονισμού
των πολιτικών
των κρατών
μελών, οι
κατευθυντήριες
γραμμές
παρέχουν
επίσης τη βάση
για ειδικές
ανά χώρα συστάσεις
στους
αντίστοιχους
τομείς.
Το
τρέχον σύνολο
των
«ολοκληρωμένων
κατευθυντήριων
γραμμών»
αποσκοπεί στην
υποστήριξη της
στρατηγικής
«Ευρώπη 2020» στο
πλαίσιο της
νέας
προσέγγισης για
τη χάραξη
οικονομικής
πολιτικής με
βάση τις επενδύσεις,
τις διαρθρωτικές
μεταρρυθμίσεις
και τη
δημοσιονομική
ευθύνη σύμφωνα
με την ετήσια
επισκόπηση της
ανάπτυξης της
Επιτροπής για
το 2015.
Ταυτόχρονα, οι
ολοκληρωμένες
κατευθυντήριες
γραμμές
στοχεύουν στην
επίτευξη μιας
έξυπνης,
βιώσιμης και
χωρίς
αποκλεισμούς ανάπτυξης,
καθώς και των
στόχων του
Ευρωπαϊκού
Εξαμήνου για
τον συντονισμό
της
οικονομικής
πολιτικής.
Οι
«ολοκληρωμένες
κατευθυντήριες
γραμμές» είναι οι
εξής:
Κατευθυντήρια
γραμμή 1:      Προώθηση
των επενδύσεων
Κατευθυντήρια
γραμμή 2:      Ενίσχυση
της ανάπτυξης
μέσω της εφαρμογής
διαρθρωτικών
μεταρρυθμίσεων
Κατευθυντήρια
γραμμή 3:      Άρση
των κυριότερων
εμποδίων για
την ανάπτυξη
και την
απασχόληση σε
επίπεδο ΕΕ
Κατευθυντήρια
γραμμή 4:      Βελτίωση
της
βιωσιμότητας
και του
φιλικού προς την
ανάπτυξη
χαρακτήρα των
δημόσιων
οικονομικών
Κατευθυντήρια
γραμμή 5:      Τόνωση
της ζήτησης
εργασίας
Κατευθυντήρια
γραμμή 6:      Ενίσχυση
της προσφοράς
εργασίας και
των δεξιοτήτων

Κατευθυντήρια
γραμμή 7:      Βελτίωση
της
λειτουργίας
των αγορών
εργασίας
Κατευθυντήρια
γραμμή 8:      Διασφάλιση
της
αμεροληψίας, καταπολέμηση
της φτώχειας
και προώθηση
των ίσων ευκαιριών
Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με τους
γενικούς
προσανατολισμούς
των οικονομικών
πολιτικών των
κρατών μελών
και της Ένωσης
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2,
Έχοντας
υπόψη τη
σύσταση της
Ευρωπαϊκής
Επιτροπής,
Έχοντας
υπόψη τα
συμπεράσματα
του Ευρωπαϊκού
Συμβουλίου,
Εκτιμώντας
τα ακόλουθα:
(1)       Τα
κράτη μέλη
πρέπει να
θεωρούν τις
οικονομικές
τους πολιτικές
θέμα κοινού
ενδιαφέροντος
και να τις
συντονίζουν
στο πλαίσιο
του
Συμβουλίου. Το
Συμβούλιο
πρέπει να
θεσπίζει
κατευθυντήριες
γραμμές για
την απασχόληση
και γενικούς
προσανατολισμούς
των
οικονομικών
πολιτικών για
την καθοδήγηση
των κρατών μελών
και της Ένωσης
κατά την
κατάρτιση των
πολιτικών
τους.
(2)       Σύμφωνα
με τις
διατάξεις της
Συνθήκης, η
Ευρωπαϊκή
Ένωση ανέπτυξε
και έθεσε σε
εφαρμογή μέσα
συντονισμού
των πολιτικών
για τη
δημοσιονομική
πολιτική και
μακροδιαρθρωτικές
πολιτικές. Το
Ευρωπαϊκό
Εξάμηνο
συγκεντρώνει
τα διάφορα
μέσα σε ένα γενικό
πλαίσιο με
στόχο την
ολοκληρωμένη
πολυμερή
οικονομική και
δημοσιονομική
εποπτεία. Ο
εξορθολογισμός
και η ενίσχυση
του Ευρωπαϊκού
Εξαμήνου,
σύμφωνα με την
ετήσια
επισκόπηση της
ανάπτυξης της
Επιτροπής για
το 2015, θα
βελτιώσουν
περαιτέρω τη
λειτουργία
του.
(3)       Η χρηματοπιστωτική
και οικονομική
κρίση
αποκάλυψε και
υπογράμμισε
σημαντικές
αδυναμίες στην
οικονομία της
Ένωσης και των
κρατών μελών
της. Επίσης, κατέδειξε
τη στενή
αλληλεξάρτηση
των οικονομιών
των κρατών
μελών και των
αγορών
εργασίας. Η
μετάβαση της
Ένωσης σε μια
ισχυρή,
βιώσιμη και
χωρίς
αποκλεισμούς
ανάπτυξη και η
δημιουργία
θέσεων
εργασίας είναι
η κύρια
πρόκληση που
αντιμετωπίζει
σήμερα. Η
πρόκληση αυτή
απαιτεί
συντονισμένες
και φιλόδοξες
πολιτικές
δράσεις, τόσο
σε επίπεδο
Ένωσης όσο και
σε εθνικό
επίπεδο, σύμφωνα
με τις
διατάξεις της
Συνθήκης και
της οικονομικής
διακυβέρνησης
της Ένωσης. Με
μέτρα που να
συνδυάζουν την
προσφορά και
τη ζήτηση, οι
δράσεις αυτές
θα πρέπει να
περιλαμβάνουν
προώθηση των επενδύσεων,
ανανέωση της
δέσμευσης για
διαρθρωτικές
μεταρρυθμίσεις
και την άσκηση
δημοσιονομικής
ευθύνης.
(4)       Τα
κράτη μέλη και
η Ένωση θα
πρέπει επίσης
να αντιμετωπίσουν
τον κοινωνικό
αντίκτυπο της
κρίσης και να
επιδιώξουν την
οικοδόμηση
μιας
συνεκτικής κοινωνίας
η οποία να
παρέχει στους
πολίτες τα μέσα
να προβλέπουν
και να
διαχειρίζονται
τις αλλαγές,
καθώς και να
μπορούν να
συμμετέχουν
ενεργά στην
κοινωνία και
στην
οικονομία. Θα
πρέπει να
εξασφαλιστούν
πρόσβαση και
ευκαιρίες για
όλους, καθώς
και μείωση της
φτώχειας και
του κοινωνικού
αποκλεισμού,
κυρίως μέσα
από τη
διασφάλιση της
αποτελεσματικής
λειτουργίας των
αγορών
εργασίας και
των συστημάτων
κοινωνικής
πρόνοιας και
την άρση των
εμποδίων για
τη συμμετοχή
στην αγορά
εργασίας. Τα
κράτη μέλη θα
πρέπει επίσης
να
διασφαλίσουν
ότι τα οφέλη
της οικονομικής
ανάπτυξης θα
φθάσουν σε
όλους τους
πολίτες και σε
όλες τις περιφέρειες.

(5)       Η
ανάληψη δράσης
σύμφωνα με τις
κατευθυντήριες
γραμμές
αποτελεί
σημαντική
συμβολή στην
επίτευξη των
στόχων της
στρατηγικής
«Ευρώπη 2020». Οι
κατευθυντήριες
γραμμές
αποτελούν μια
ολοκληρωμένη
σειρά
ευρωπαϊκών και
εθνικών
πολιτικών, τις
οποίες τα
κράτη μέλη και
η Ένωση θα
πρέπει να
εφαρμόσουν
ώστε
προκειμένου να
επιτύχουν τα
θετικά δευτερογενή
αποτελέσματα
των
συντονισμένων
διαρθρωτικών
μεταρρυθμίσεων,
ένα κατάλληλο
συνολικό μείγμα
οικονομικών πολιτικών
και μια πιο
συνεκτική
συνεισφορά των
ευρωπαϊκών
πολιτικών
στους στόχους
της στρατηγικής
«Ευρώπη 2020».
(6)       Παρότι
οι παρούσες
κατευθυντήριες
γραμμές απευθύνονται
στα κράτη μέλη
και στην Ένωση,
θα πρέπει να
εφαρμόζονται
σε συνεργασία
με όλες τις
εθνικές,
περιφερειακές
και τοπικές
αρχές, με τη στενή
σύνδεση των
κοινοβουλίων,
καθώς και των
κοινωνικών
εταίρων και
των εκπροσώπων
της κοινωνίας
των πολιτών.
(7)       Οι
γενικοί
προσανατολισμοί
των
οικονομικών
πολιτικών
παρέχουν
καθοδήγηση στα
κράτη μέλη για
την εφαρμογή
των
μεταρρυθμίσεων,
αντικατοπτρίζοντας
την
αλληλεξάρτησή
τους. Συνάδουν
με το Σύμφωνο
Σταθερότητας
και Ανάπτυξης.
Οι
κατευθυντήριες
γραμμές θα
πρέπει να
αποτελέσουν τη
βάση για όλες
τις ειδικές
ανά χώρα
συστάσεις που
ενδέχεται να
απευθύνει το
Συμβούλιο στα
κράτη μέλη,
ΕΞΕΔΩΣΕ
ΤΗΝ ΠΑΡΟΥΣΑ
ΣΥΣΤΑΣΗ:
(1) Τα
κράτη μέλη και,
κατά
περίπτωση, η
Ένωση, θα πρέπει
να λαμβάνουν
υπόψη στις
οικονομικές
τους πολιτικές
τις
κατευθυντήριες
γραμμές που
παρατίθενται
στο παράρτημα.
Οι παρούσες
κατευθυντήριες
γραμμές
αποτελούν
μέρος των
«ολοκληρωμένων
κατευθυντήριων
γραμμών».
Βρυξέλλες,
                                                                       Για
το Συμβούλιο
                                                                       Ο
Πρόεδρος


Avis juridique important

|

32003H0670

Σύσταση της Επιτροπής, της 19ης Σεπτεμβρίου 2003, σχετικά με τον ευρωπαϊκό κατάλογο των επαγγελματικών ασθενειών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3297]

Επίσημη Εφημερίδα αριθ. L 238 της 25/09/2003 σ. 0028 - 0034

Σύσταση της Επιτροπήςτης 19ης Σεπτεμβρίου 2003σχετικά με τον ευρωπαϊκό κατάλογο των επαγγελματικών ασθενειών[κοινοποιηθείσα υπό τον αριθμό Ε(2003) 3297](Κείμενο που παρουσιάζει ενδιαφέρον για τον ΕΟΧ)(2003/670/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,Εκτιμώντας τα ακόλουθα:(1) Η σύσταση 90/326/ΕΟΚ της Επιτροπής, της 22ας Μαΐου 1990, σχετικά με την έγκριση ευρωπαϊκού καταλόγου των επαγγελματικών ασθενειών(1) εφαρμόστηκε ευρέως από τα κράτη μέλη, τα οποία κατέβαλαν σημαντικές προσπάθειες, ιδίως για να ευθυγραμμιστούν με τις διατάξεις που προβλέπονται στο παράρτημα Ι της σύστασης, όπως αναφέρεται στην ανακοίνωση της Επιτροπής του 1996 σχετικά με τον ευρωπαϊκό κατάλογο των επαγγελματικών ασθενειών(2).(2) Κατά την περίοδο από την έκδοση της σύστασης 90/326/ΕΟΚ έως σήμερα, η τεχνική και επιστημονική πρόοδος έδωσε τη δυνατότητα να γίνουν καλύτερα γνωστοί οι μηχανισμοί εμφάνισης ορισμένων επαγγελματικών ασθενειών καθώς και οι αιτιώδεις σχέσεις. Θεωρείται συνεπώς αιτιολογημένη η ενσωμάτωση των αντίστοιχων τροποποιήσεων σε μια νέα σύσταση και στον ευρωπαϊκό κατάλογο των επαγγελματικών ασθενειών καθώς και στο συμπληρωματικό κατάλογο.(3) Η πείρα που αποκτήθηκε από το 1990, με την παρακολούθηση της προαναφερόμενης σύστασης στα κράτη μέλη, συνέβαλε στον καλύτερο προσδιορισμό των διαφόρων πτυχών που έπρεπε να βελτιωθούν ώστε να επιτευχθούν πληρέστερα οι στόχοι της σύστασης, κυρίως όσον αφορά την πρόληψη καθώς και τη συλλογή και τη συγκρισιμότητα των σχετικών δεδομένων.(4) Η ανακοίνωση της Επιτροπής με τίτλο "Προσαρμογή στις αλλαγές της εργασίας και της κοινωνίας: μια νέα κοινοτική στρατηγική υγείας και ασφάλειας 2002-2006"(3) αποδίδει ιδιαίτερη σημασία στην ενίσχυση της πρόληψης των επαγγελματικών ασθενειών. Η παρούσα σύσταση πρέπει να αποτελέσει ένα ιδιαίτερα κατάλληλο μέσο για την πρόληψη σε κοινοτικό επίπεδο.(5) Η προαναφερόμενη ανακοίνωση τονίζει τη σημασία της συμμετοχής όλων των συντελεστών - δημόσιων αρχών και κοινωνικών εταίρων, μεταξύ άλλων - με σκοπό την προώθηση της βελτίωσης της υγείας και της ασφάλειας στην εργασία, στο πλαίσιο μιας "καλής διακυβέρνησης" που στηρίζεται στη συμμετοχή όλων, σύμφωνα με τη Λευκή Βίβλο για την ευρωπαϊκή διακυβέρνηση(4). Στο πλαίσιο αυτό, θεωρείται σκόπιμο να κληθούν όλα τα κράτη μέλη να προωθήσουν την ενεργό συμμετοχή όλων των ενδιαφερόμενων συντελεστών για την ανάπτυξη αποτελεσματικών μέτρων πρόληψης των επαγγελματικών ασθενειών.(6) Η ανακοίνωση αναφέρει επίσης ότι πρέπει να εγκριθούν εθνικοί ποσοτικοί στόχοι για τη μείωση του ποσοστού αναγνωρισμένων επαγγελματικών ασθενειών.(7) Το ψήφισμα του Συμβουλίου, της 3ης Ιουνίου 2002, σχετικά με τη νέα κοινοτική στρατηγική υγεία και ασφάλειας στην εργασία (2002-2006)(5) καλεί τα κράτη μέλη να αναπτύξουν και να εφαρμόσουν συντονισμένες πολιτικές πρόληψης, συνεπείς και προσαρμοσμένες στην εθνική πραγματικότητα, καθορίζοντας στο πλαίσιο αυτό μετρήσιμους στόχους μείωσης των εργατικών ατυχημάτων και των επαγγελματικών ασθενειών, ιδίως σε εκείνους τους τομείς δραστηριότητας όπου καταγράφονται υψηλότερα από το μέσο όρο ποσοστά περιστατικών.(8) Καθήκον του Ευρωπαϊκού Οργανισμού για την Ασφάλεια και την Υγεία στην Εργασία, που ιδρύθηκε με τον κανονισμό (ΕΚ) αριθ. 2062/94 του Συμβουλίου(6), είναι, μεταξύ άλλων, η παροχή, στις κοινοτικές υπηρεσίες και στα κράτη μέλη, των αντικειμενικών, εύλογων και αποτελεσματικών τεχνικών, επιστημονικών και οικονομικών πληροφοριών που είναι αναγκαίες για τη χάραξη και την εφαρμογή πολιτικών προστασίας της ασφαλείας και της υγείας των εργαζομένων και η συλλογή και η διάδοση τεχνικών, επιστημονικών και οικονομικών πληροφοριών στα κράτη μέλη. Στο πλαίσιο αυτό, ο Οργανισμός πρέπει να διαδραματίζει επίσης σημαντικό ρόλο στις ανταλλαγές πληροφοριών, εμπειριών και ορθών πρακτικών σχετικά με την πρόληψη των επαγγελματικών ασθενειών.(9) Τα εθνικά συστήματα υγείας μπορούν να έχουν σημαντικό ρόλο στην καλύτερη πρόληψη των επαγγελματικών ασθενειών, κυρίως με την αύξηση της ευαισθητοποίησης του ιατρικού προσωπικού για τη βελτίωση των γνώσεων και της διάγνωσης των εν λόγω ασθενειών,ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:Άρθρο 1Υπό την επιφύλαξη ευνοϊκότερων εθνικών νομοθετικών ή κανονιστικών διατάξεων, η Επιτροπή συνιστά στα κράτη μέλη τα εξής:1. να εισαγάγουν το συντομότερο δυνατό στις νομοθετικές, κανονιστικές ή διοικητικές διατάξεις τους σχετικά με τις ασθένειες που επιστημονικά αναγνωρίζονται ως επαγγελματικές για τις οποίες μπορεί να θεμελιωθεί δικαίωμα αποζημίωσης και πρέπει να αποτελέσουν το αντικείμενο λήψης προληπτικών μέτρων, τον ευρωπαϊκό κατάλογο του παραρτήματος Ι·2. να αναλάβουν να εισαγάγουν στις νομοθετικές, κανονιστικές ή διοικητικές διατάξεις τους το δικαίωμα αποζημίωσης λόγω επαγγελματικών ασθενειών στους εργαζόμενους οι οποίοι υποφέρουν από πάθηση που δεν περιλαμβάνεται στον κατάλογο του παραρτήματος Ι, αλλά της οποίας είναι δυνατόν να αποδειχθούν η προέλευση και ο επαγγελματικός χαρακτήρας, ιδίως αν η πάθηση περιλαμβάνεται στο παράρτημα ΙΙ·3. να αναπτύξουν και να βελτιώσουν αποτελεσματικά μέτρα πρόληψης των επαγγελματικών ασθενειών οι οποίες αναφέρονται στον ευρωπαϊκό κατάλογο του παραρτήματος Ι, να προωθήσουν την ενεργό συμμετοχή των ενδιαφερομένων, πραγματοποιώντας, όταν αυτό είναι αναγκαίο, ανταλλαγές πληροφοριών, εμπειριών, και ορθών πρακτικών μέσω του Ευρωπαϊκού Οργανισμού για την Ασφάλεια και την Υγεία στην Εργασία·4. να ορίσουν εθνικούς ποσοτικούς στόχους για τη μείωση του ποσοστού αναγνωρισμένων επαγγελματικών ασθενειών, και, κατά προτεραιότητα, εκείνων που αναφέρονται στο παράρτημα I του ευρωπαϊκού καταλόγου·5. να εξασφαλίσουν τη δήλωση όλων των περιστατικών επαγγελματικών ασθενειών, να καταστήσουν σταδιακά συμβατές τις στατιστικές των επαγγελματικών ασθενειών με τον κατάλογο του παραρτήματος Ι και σύμφωνες με τις σε εξέλιξη εργασίες στο πλαίσιο του κοινοτικού στατιστικού προγράμματος σχετικά με το σύστημα εναρμόνισης των ευρωπαϊκών στατιστικών για τις επαγγελματικές ασθένειες, έτσι ώστε για κάθε περιστατικό επαγγελματικής ασθένειας να υπάρχουν πληροφορίες ως προς τον παράγοντα ή το αίτιο που την προκάλεσε, την ιατρική διάγνωση και το φύλο του ασθενούς·6. να καθιερώσουν ένα σύστημα συλλογής πληροφοριών ή δεδομένων σχετικά με την επιδημιολογία των ασθενειών που περιέχονται στο παράρτημα ΙΙ ή κάθε άλλης ασθένειας επαγγελματικού χαρακτήρα·7. να προωθήσουν την έρευνα στον τομέα των παθήσεων που συνδέονται με την επαγγελματική δραστηριότητα, ιδίως δε των παθήσεων που περιέχονται στο παράρτημα ΙΙ και των διαταραχών ψυχοκοινωνικής φύσης·8. να εξασφαλίσουν ευρεία διάδοση των εγγράφων που βοηθούν στη διάγνωση των επαγγελματικών ασθενειών οι οποίες περιλαμβάνονται στους εθνικούς καταλόγους τους, λαμβάνοντας υπόψη κυρίως τις "βοηθητικές σημειώσεις για τη διάγνωση των επαγγελματικών ασθενειών" που δημοσίευσε η Επιτροπή·9. να διαβιβάσουν στην Επιτροπή τα στατιστικά και επιδημιολογικά δεδομένα σχετικά με τις αναγνωρισμένες επαγγελματικές ασθένειες σε εθνικό επίπεδο και να εξασφαλίσουν ότι οι ενδιαφερόμενοι θα έχουν πρόσβαση σε αυτά, ιδίως μέσω του δικτύου πληροφοριών που δημιούργησε ο Ευρωπαϊκός Οργανισμός για την Ασφάλεια και την Υγεία στην Εργασία·10. να προωθήσουν ενεργό συμβολή των εθνικών συστημάτων υγείας στην πρόληψη των επαγγελματικών ασθενειών, ιδίως με την αύξηση της ευαισθητοποίησης του ιατρικού προσωπικού για τη βελτίωση των γνώσεων και της διάγνωσης των ασθενειών αυτών.Άρθρο 2Τα κράτη μέλη ορίζουν τα κριτήρια αναγνώρισης κάθε επαγγελματικής ασθένειας σύμφωνα με την ισχύουσα εθνική νομοθεσία ή πρακτική.Άρθρο 3Η παρούσα σύσταση αντικαθιστά τη σύσταση 90/326/EΟΚ.Άρθρο 4Τα κράτη μέλη καλούνται να ενημερώσουν την Επιτροπή για τα μέτρα που έλαβαν ή σκοπεύουν να λάβουν για την εφαρμογή της παρούσας σύστασης, το αργότερο έως τις 31 Δεκεμβρίου 2006.Βρυξέλλες, 19 Σεπτεμβρίου 2003.Για την ΕπιτροπήΆννα ΔιαμαντοπούλουΜέλος της Επιτροπής(1) ΕΕ L 160 της 26.6.1990, σ. 39.(2) COM(96) 454 τελικό.(3) COM(2002) 118 τελικό.(4) COM(2001) 428 τελικό.(5) ΕΕ C 161 της 5.7.2002, σ. 1.(6) ΕΕ L 216 της 20.8.1994, σ. 1.ΠΑΡΑΡΤΗΜΑ ΙΕυρωπαϊκός κατάλογος των επαγγελματικών ασθενειώνΟι ασθένειες που περιλαμβάνονται σε αυτό τον κατάλογο πρέπει να συνδέονται άμεσα με την ασκούμενη δραστηριότητα. Η Επιτροπή θα καθορίσει κριτήρια αναγνώρισης για καθεμία από τις παρακάτω επαγγελματικές ασθένειες:1. Ασθένειες που προκαλούνται από τους παρακάτω χημικούς παράγοντες100 Ακρυλονιτρίλιο101 Αρσενικό ή οι ενώσεις του102 Βηρύλλιο (γλυκίνιο) ή οι ενώσεις του103.01 Μονοξείδιο του άνθρακα103.02 Φωσγένιο104.01 Υδροκυανικό οξύ104.02 Κυανίδια και ενώσεις104.03 Ισοκυανικά105 Κάδμιο ή οι ενώσεις του106 Χρώμιο ή οι ενώσεις του107 Υδράργυρος ή οι ενώσεις του108 Μαγγάνιο ή οι ενώσεις του109.01 Νιτρικό οξύ109.02 Οξείδια του αζώτου109.03 Αμμωνία110 Νικέλιο ή οι ενώσεις του111 Φώσφορος ή οι ενώσεις του112 Μόλυβδος ή οι ενώσεις του113.01 Οξείδια του θείου113.02 Θειικό οξύ113.03 Διθειάνθρακας114 Βανάδιο ή οι ενώσεις του115.01 Χλώριο115.02 Βρώμιο115.04 Ιώδιο115.05 Φθόριο ή οι ενώσεις του116 Αλειφατικοί ή αλεικυκλικοί υδρογονάνθρακες, συστατικά του πετρελαϊκού αιθέρα και της βενζίνης117 Αλογονωμένα παράγωγα των αλειφατικών ή αλεικυκλικών υδρογονανθράκων118 Βουτυλική, μεθυλική και ισοπροπυλική αλκοόλη119 Αιθυλενογλυκόλη, διαιθυλενογλυκόλη 1,4-βουτανοδιόλη καθώς και τα νιτροπαράγωγα των γλυκολών και της γλυκερόλης120 Μεθυλαιθέρας, αιθυλαιθέρας, ισοπροπυλαιθέρας, βινυλαιθέρας, διχλωροϊσοπροπυλαιθέρας, γουαϊακόλη μεθυλαιθέρας και αιθυλαιθέρας της αιθυλενογλυκόλης121 Ακετόνη, χλωροακετόνη, βρωμοακετόνη, εξαφθοροακετόνη, μεθυλαιθυλοκετόνη, μεθυλο-ν-βουτυλοκετόνη, μεθυλισοβουτυλοκετόνη, διακετοναλκοόλη, μεσιτυλοξείδιο, 2-μεθυλοκυκλοεξανόνη122 Οργανοφωσφορικοί εστέρες123 Οργανικά οξέα124 Φορμαλδεΰδη125 Αλειφατικά νιτροπαράγωγα126.01 Βενζόλιο ή τα ομόλογά του (τα ομόλογα του βενζολίου προσδιορίζονται από τον τύπο: CnH2n-6)126.02 Ναφθαλίνιο ή τα ομόλογά του (τα ομόλογα του ναφθαλινίου προσδιορίζονται από τον τύπο: CnH2n-12)126.03 Βινυλοβενζόλιο και διβινυλοβενζόλιο127 Αλογονωμένα παράγωγα των αρωματικών υδρογονανθράκων128.01 Φαινόλες ή ομόλογα ή τα αλογονωμένα παράγωγά τους128.02 Ναφθόλες ή ομόλογα ή τα αλογονωμένα παράγωγά τους128.03 Αλογονωμένα παράγωγα των αλκυλαρυλοξειδίων128.04 Αλογονωμένα παράγωγα των αλκυλαρυσουλφιδίων128.05 Βενζοκινόνες129.01 Αρωματικές αμίνες ή αρωματικές υδραζίνες ή τα αλογονωμένα, φαινολικά, νιτροδωμένα, νιτρωμένα ή σουλφονωμένα παράγωγά τους129.02 Αλειφατικές αμίνες και τα αλογονωμένα παράγωγά τους130.01 Νιτροπαράγωγα αρωματικών υδρογονανθράκων130.02 Νιτροπαράγωγα φαινολών ή των ομολόγων τους131 Αντιμόνιο και τα παράγωγά του132 Εστέρες του νιτρικού οξέος133 Υδροθειικό οξύ135 Εγκεφαλοπάθειες από οργανικούς διαλύτες που δεν καταγράφονται σε άλλες θέσεις136 Πολυνευροπάθειες από οργανικούς διαλύτες που δεν καταγράφονται σε άλλες θέσεις2. Ασθένειες του δέρματος που προκαλούνται από ουσίες και παράγοντες που δεν περιλαμβάνονται σε άλλες θέσεις201 Δερματικές ασθένειες και καρκίνοι του δέρματος που οφείλονται:201.01 στην αιθάλη201.03 στην πίσσα201.02 στην άσφαλτο201.04 στην πισσάσφαλτο201.05 στο ανθρακένιο ή τις ενώσεις του -201.06 στα ορυκτέλαια και στα ορυκτά λίπη201.07 στην ακατέργαστη παραφίνη201.08 στο καρβαζόλιο ή τις ενώσεις του201.09 στα υποπροϊόντα της απόσταξης του λιθάνθρακα202 Δερματικές παθήσεις που προκαλούνται στο εργασιακό περιβάλλον από επιστημονικά αναγνωρισμένες αλλεργιογόνες ή ερεθιστικές ουσίες που δεν καταγράφονται σε άλλες θέσεις3. Ασθένειες που προκαλούνται από την εισπνοή ουσιών και παραγόντων που δεν καταγράφονται σε άλλες θέσεις301 Ασθένειες του αναπνευστικού συστήματος και καρκίνοι301.11 Πυριτίαση301.12 Πυριτίαση συνδυασμένη με πνευμονική φυματίωση301.21 Αμιάντωση301.22 Μεσοθηλίωμα λόγω εισπνοής σκόνης αμιάντου301.31 Πνευμονοκονιάσεις οφειλόμενες σε σκόνες πυριτικών ορυκτών302 Επιπλοκή της αμιάντωσης από τον καρκίνο των βρόγχων303 Βρογχοπνευμονικές παθήσεις οφειλόμενες σε σκόνες περιτετηγμένων μετάλλων304.01 Εξωγενείς αλλεργικές κυψελίτιδες304.02 Πνευμονική πάθηση προκαλούμενη από την εισπνοή σκόνης ή ινών βαμβακιού, λίνου, καναβιού, γιούτας, σιζάλ και βαγάσσης304.04 Αναπνευστικές ανωμαλίες προκαλούμενες από την εισπνοή σκόνης κοβαλτίου, κασσιτέρου, βαρίου και γραφίτη304.05 Σιδήρωση305.01 Νεοπλασματικές παθήσεις των ανώτερων αναπνευστικών οδών προκαλούμενες από σκόνη ξύλου304.06 Αλλεργικό άσθμα προκαλούμενο από την εισπνοή αλλεργιογόνων ουσιών οι οποίες έχουν αναγνωριστεί ως τέτοιες και είναι εγγενείς στο είδος της εργασίας304.07 Ρινίτιδες αλλεργικής φύσης προκαλούμενες από την εισπνοή αλλεργιογόνων ουσιών οι οποίες έχουν αναγνωριστεί ως τέτοιες και είναι εγγενείς στο είδος της εργασίας306 Ινώσεις του υπεζωκότος, με περιορισμό της αναπνευστικής λειτουργίας, προκαλούμενες από τον αμίαντο307 Χρόνια αποφρακτική βρογχρίτιδα ή εμφύσημα των ανθρακωρύχων308 Καρκίνος των πνευμόνων λόγω εισπνοής σκόνης αμιάντου309 Βρογχοπνευμονικές παθήσεις που οφείλονται σε σκόνες ή ατμούς αργιλίου ή των ενώσεών του310 Βρογχοπνευμονικές παθήσεις που προκαλούνται από σκόνη σκωριών Thomas4. Λοιμώδεις και παρασιτικές ασθένειες401 Λοιμώδεις ή παρασιτικές ασθένειες που μεταδίδονται στον άνθρωπο από ζώα ή από πτώματα ζώων402 Τέτανος403 Βρουκέλλωση404 Ιογενής ηπατίτιδα405 Φυματίωση406 Αμοιβάδωση407 Άλλες λοιμώδεις ασθένειες που προσβάλλουν το προσωπικό το οποίο ασχολείται με την πρόληψη, την περίθαλψη, την παροχή κατ' οίκον βοήθειας και άλλες ανάλογες δραστηριότητες από τις οποίες υπάρχει κίνδυνος μόλυνσης5. Ασθένειες προκαλούμενες από τους ακόλουθους φυσικούς παράγοντες502.01 Καταρράκτης προκαλούμενος από θερμική ακτινοβολία502.02 Ερεθισμοί του επιπεφυκότος λόγω έκθεσης σε υπεριώδεις ακτινοβολίες503 Βαρηκοΐα ή κώφωση λόγω βλαπτικού θορύβου504 Ασθένεια λόγω ατμοσφαιρικής συμπίεσης ή αποσυμπίεσης505.01 Οστεοαρθρικές ασθένειες των χεριών και των καρπών που προκαλούνται από μηχανικές δονήσεις505.02 Αγγειονευρωτικές ασθένειες που προκαλούνται από μηχανικές δονήσεις506.10 Ασθένειες των περιαρθρικών θυλάλων λόγω πίεσης506.11 Προεπιγονατική και υποεπιγονατική θυλακίτιδα506.12 Ωλεκρανική θυλακίτιδα506.13 Θυλακίτιδα του ώμου506.21 Ασθένειες που οφείλονται σε υπερένταση των τενόντιων ελύτρων506.22 Ασθένειες που οφείλονται σε υπερένταση του ενδοτενοντίου506.23 Ασθένειες που οφείλονται σε υπερένταση των μυϊκών και τενοντίων καταφύσεων506.30 Βλάβες του μηνίσκου ύστερα από εκτεταμένες περιόδους εργασίες σε γονατιστή θέση ή ανακούρκουδα506.40 Παράλυση των νεύρων λόγω πίεσης506.45 Σύνδρομο του καρπιαίου σωλήνα507 Νυσταγμός των μεταλλωρύχων508 Ασθένειες προκαλούμενες από τις ιοντίζουσες ακτινοβολίεςΠΑΡΑΡΤΗΜΑ ΙΙΣυμπληρωματικός κατάλογος ασθενειών για τις οποίες υπάρχει υποψία ότι είναι επαγγελματικής προέλευσης, οι οποίες θα πρέπει να αποτελούν αντικείμενο δήλωσης, και των οποίων η εγγραφή στο παράρτημα Ι του ευρωπαϊκού καταλόγου ενδέχεται να εξεταστεί στο μέλλον2.1. Ασθένειες που προκαλούνται από τους παρακάτω χημικούς παράγοντες2.101 Όζον2.102 Αλειφατικοί υδρογονάνθρακες, εκτός από εκείνους που αναφέρονται στη θέση 1.116 του παραρτήματος Ι2.103 Διφαινύλιο2.104 Δεκαλίνη2.105 Αρωματικά οξέα - ανυδρίτες αρωματικών οξέων και τα αλογονωμένα παράγωγά τους2.106 Οξείδιο του διφαινυλίου2.107 Τετραϋδροφουράνιο2.108 Θειοφαίνιο2.109 ΜεθακρυλονιτρίλιοΑκετονιτρίλιο2.111 Θειοαλκοόλες2.112 Μερκαπτάνες και θειοαιθέρες2.113 Θάλλιο ή οι ενώσεις του2.114 Αλκοόλες ή τα αλογονωμένα παράγωγά τους που δεν αναφέρονται στη θέση 1.118 του παραρτήματος Ι2.115 Γλυκόλες ή τα αλογονωμένα παράγωγά τους που δεν αναφέρονται στη θέση 1.119 του παραρτήματος Ι2.116 Αιθέρες ή τα αλογονωμένα παράγωγά τους που δεν αναφέρονται στη θέση 1.120 του παραρτήματος Ι2.117 Κετόνες ή τα αλογονωμένα παράγωγά τους που δεν αναφέρονται στη θέση 1.121 του παραρτήματος Ι2.118 Εστέρες ή τα αλογονωμένα παράγωγά τους που δεν αναφέρονται στη θέση 1.122 του παραρτήματος Ι2.119 Φουρφουράλη2.120 Θειοφαινόλες ή τα ομόλογα ή τα αλογονωμένα παράγωγά τους2.121 Άργυρος2.122 Σελήνιο2.123 Χαλκός2.124 Ψευδάργυρος2.125 Μαγνήσιο2.126 Λευκόχρυσος2.127 Ταντάλιο2.128 Τιτάνιο2.129 Τερπένια2.130 Βοράνια2.140 Ασθένειες που προκαλούνται από την εισπνοή σκόνης μαργάρου2.141 Ασθένειες που προκαλούνται από ορμονικές ουσίες2.150 Τερηδόνα οδόντων που οφείλεται στην εργασία σε βιομηχανίες σοκολάτας, ζάχαρης και αλεύρων2.160 Οξείδιο του πυριτίου2.170 Πολυκυκλικοί αρωματικοί υδρογονάνθρακες που δεν καταγράφονται σε άλλες θέσεις2.190 Διμεθυλοφορμαμίδιο2.2. Ασθένειες του δέρματος που προκαλούνται από ουσίες και παράγοντες που δεν περιλαμβάνονται σε άλλες θέσεις2.201 Αλλεργικές και ορθοεργικές δερματικές παθήσεις που δεν περιλαμβάνονται στο παράρτημα Ι2.3. Ασθένειες που προκαλούνται από την εισπνοή ουσιών που δεν περιλαμβάνονται σε άλλες θέσεις2.301 Πνευμονικές ινώσεις που οφείλονται σε μέταλλα που δεν περιλαμβάνονται στον ευρωπαϊκό κατάλογο2.303 Βρογχοπνευμονικές παθήσεις και βρογχοπνευμονικοί καρκίνοι μετά από έκθεση σε:- αιθάλη- πίσσα- άσφαλτο- πισσάσφαλτο- ανθρακένιο ή τις ενώσεις του- ορυκτέλαια και ορυκτά λίπη2.304 Βρογχοπνευμονικές παθήσεις που οφείλονται σε τεχνητές ορυκτές ίνες2.305 Βρογχοπνευμονικές παθήσεις που οφείλονται σε συνθετικές ίνες2.307 Αναπνευστικές παθήσεις, ιδίως άσθμα, προκαλούμενες από ερεθιστικές ουσίες που δεν περιλαμβάνονται στο παράρτημα I2.308 Καρκίνος του λάρυγγα από εισπνοή σκόνης αμιάντου2.4. Λοιμώδεις και παρασιτικές ασθένειες που δεν περιλαμβάνονται στο παράρτημα Ι2.401 Παρασιτικές ασθένειες2.402 Τροπικές ασθένειες2.5. Ασθένειες προκαλούμενες από φυσικούς παράγοντες2.501 Αποκολλήσεις λόγω καταπόνησης των ακανθωδών αποφύσεων2.502 Δισκοπάθειες της ραχιαίας και οσφυϊκής σπονδυλικής στήλης, προκαλούμενες από επανειλημμένες κατακόρυφες δονήσεις ολόκληρου του σώματος2.503 Οζίδια των φωνητικών χορδών από παρατεταμένη καταπόνηση της φωνής για επαγγελματικούς λόγους


Avis juridique important

|

31963H0371

63/371/ΕΟΚ: Σύσταση της Επιτροπής, της 14ης Ιουνίου 1963, προς το Βασίλειο του Βελγίου και την Γαλλική Δημοκρατία περί σχεδίου οικονομικής συνεργασίας σε περιφερειακό επίπεδο μεταξύ της βόρειας περιοχής της Λωρραίνης και της νότιας περιοχής της βελγικής επαρχίας του Λουξεμβούργου (Τα κείμενα στη γαλλική και ολλανδική γλώσσα είναι τα μόνα αυθεντικά)

Επίσημη Εφημερίδα αριθ. 097 της 27/06/1963 σ. 1796 - 1799

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31982K2975

Σύσταση αριθ. 2975/82/EKAX τής Επιτροπής τής 8ης Νοεμβρίου 1982 περί επιβολής οριστικού δασμού αντιντάμπινγκ σέ ορισμένες λαμαρίνες εκ σιδήρου ή χάλυβος καταγωγής Βραζιλίας

Επίσημη Εφημερίδα αριθ. L 312 της 09/11/1982 σ. 0010 - 0013 Ισπανική ειδική έκδοση: Κεφάλαιο 11 τόμος 28 σ. 0094  Πορτογαλική ειδική έκδοση : Κεφάλαιο 11 τόμος 28 σ. 0097

***** ΣΥΣΤΑΣΗ αριθ. 2975/82/ΕΚΑΧ ΤΗΣ ΕΠΙΤΡΟΠΗΣ  της 8ης Νοεμβρίου 1982  περί επιβολής οριστικού δασμού αντιντάμπινγκ σε ορισμένες λαμαρίνες εκ σιδήρου ή χάλυβος καταγωγής Βραζιλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη ιδρύσεως της Ευρωπαϊκής Κοινότητος Άνθρακος και Χάλυβος,  τη σύσταση της Επιτροπής αριθ. 3018/79/ΕΚΑΧ της 21ης Δεκεμβρίου 1979 περί της αμύνης κατά των εισαγωγών από χώρες μη μέλη της Ευρωπαϊκής Κοινότητος Άνθρακος και Χάλυβος που αποτελούν αντικείμενο ντάμπινγκ ή επιδοτήσεων (1), όπως τροποποιήθηκε με τη σύσταση αριθ. 1995/82/ΕΚΑΧ (2), και ιδίως το άρθρο 12,  μετά από τις διαβουλεύσεις με τη Συμβουλευτική Επιτροπή που προβλέπεται από την εν λόγω σύσταση,  Εκτιμώντας:  ότι τον Μάρτιο του 1982 η Επιτροπή έλαβε καταγγελία που υποβλήθηκε από τη Walzstahl - Vereinigung, Duesseldorf, εξ ονόματος όλων σχεδόν των ευρωπαίων παραγωγών λαμαρινών εκ σιδήρου ή χάλυβος, που έχουν ελασματοποιηθεί εν θερμώ ή ψυχρώ, πάχους μικρότερου των 3 mm· ότι η καταγγελία περιείχε ένδειξη ασκήσεως πρακτικής ντάμπινγκ όσον αφορά τα ανάλογα προϊόντα καταγωγής Βραζιλίας, καθώς και της υλικής ζημίας που προέκυπτε ιδίως στην Ομοσπονδιακή Δημοκρατία της Γερμανίας·  ότι τα στοιχεία που ελήφθησαν περιέχουν επαρκείς ενδείξεις για την αιτιολόγηση της ενάρξεως διαδικασίας αντιντάμπινγκ· ότι η Επιτροπή ανήγγειλε, κατά συνέπεια, με ανακοίνωσή της που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας σχετικά με τις εισαγωγές λαμαρινών εκ σιδήρου ή χάλυβος καταγωγής Βραζιλίας και άρχισε έρευνα σχετικά με το ζήτημα αυτό σε κοινοτικό επίπεδο·  ότι, για τον προκαταρκτικό καθορισμό υπάρξεως πρακτικής ντάμπινγκ, η Επιτροπή συνέκρινε τις τιμές εισαγωγών στην Κοινότητα των ελασματοποιηθεισών εν ψυχρώ λαμαρινών καταγωγής Βραζιλίας με τις βασικές τιμές των προϊόντων αυτών που έχουν δημοσιευθεί από την Επιτροπή· ότι, εξάλλου, βάσει των στοιχείων που είχε στη διάθεσή της κατά τη διάρκεια της προκαταρκτικής αυτής έρευνας, η Επιτροπή κατέληξε στο συμπέρασμα ότι οι εν λόγω εισαγωγές που απετέλεσαν το αντικείμενο ντάμπινγκ προξενούσαν ή απειλούσαν να προξενήσουν ζημία στην κοινοτική βιομηχανία· ότι, ως εκ τούτου, η Επιτροπή με τη σύσταση αριθ. 1104/82/ΕΚΑΧ (4), επέβαλε προσωρινό δασμό αντιντάμπινγκ στις εισαγωγές λαμαρινών εκ σιδήρου ή χάλυβος μη επεξεργασμένων περαιτέρω παρά μόνο ελασματοποιηθεισών εν ψυχρώ, πάχους μικροτέρου των 3 mm, καταγωγής Βραζιλίας·  ότι ο δασμός αυτός ήταν ίσος με το ποσό κατά το οποίο οι τιμές της εισαγωγής των προϊόντων αυτών ήταν κατώτερες από τις βασικες τιμές που είχε δημοσιεύσει η Επιτροπή· ότι η Επιτροπή διαπίστωσε μεταγενέστερα ότι ενώ η φόρτωση όλων των εν λόγω προϊόντων καταγωγής Βραζιλίας γινόταν απευθείας προς την Κοινότητα, σημαντικό μέρος τους επωλείτο στην Κοινότητα μέσω εμπορικών εταιρειών που είχαν την έδρα τους σε τρίτες χώρες και οι οποίες συνδέονται με τους ενδιαφερόμενους εισαγωγείς της Κοινότητος· ότι η Επιτροπή έκρινε σκόπιμο να συμπληρωθεί ο ποικίλλων δασμός με ειδικό δασμό, για να αποφευχθεί να παρακαμφθούν τα προσωρινά μέτρα που ισχύουν και τροποποίησε την παραπάνω αναφερόμενη σύσταση με τη σύσταση αριθ. 2086/82/ΕΚΑΧ (5)· ότι, η Επιτροπή παρέτεινε, παράλληλα, τη διάρκεια ισχύος του προσωρινού δασμού για περίοδο μέχρι δύο μηνών·  ότι κατά τη διάρκεια της μεταγενέστερης έρευνας, η Επιτροπή ζήτησε από τους παραγωγούς, εξαγωγείς, εισαγωγείς και λοιπούς παράγοντες της Κοινότητος, για τους οποίους είναι γνωστό ότι αποτελούν ενδιαφερόμενα μέρη, όλες τις πληροφορίες που έκρινε αναγκαίες προκειμένου να καταλήξει σε τελικό καθορισμό του περιθωρίου αντιντάμπινγκ και της ζημίας· ότι η Επιτροπή πραγματοποίησε επιθεωρήσεις στις εγκαταστάσεις και των τριών εξαγωγέων της Βραζιλίας: Cosipa, στο Sao Paulo, CSN, στο Rio de Janeiro, και Usiminas, στο Belo Horizonte· ότι η Επιτροπή πραγματοποίησε επίσης επιτόπιες έρευνες στα γραφεία των Thyssen AG, στο Duisburg, Estel Huettenwerke Dortmund AG, στο Dortmund και Krupp Stahl AG, στο Bochum, καθώς και στα γραφεία των ακολούθων εισαγωγέων: Thyssen Stahl Union, στο Duesseldorf, SEM GmbH & Co. KG, στο Hamburg, Coutinho, Caro & Co. KG, στο Duesseldorf και Steelpartners GmbH & Co. KG, στο Duesseldorf·  ότι η Επιτροπή επέλεξε σαν περίοδο έρευνας για την ύπαρξη της πρακτικής ντάμπινγκ το χρονικό διάστημα από 1η Ιουνίου 1981 μέχρι 31 Μαΐου 1982·  ότι, προκειμένου να καθορίσει οριστικά την ύπαρξη πρακτικής ντάμπινγκ, η Επιτροπή συνέκρινε τις τιμές εξαγωγής της Βραζιλίας με την κανονική αξία για πωλήσεις υλικών πρώτης ποιότητας που έγιναν κατά τη διάρκεια της περιόδου έρευνας·  ότι όσον αφορά τις εν ψυχρώ ελασματοποιηθείσες λαμαρίνες, για τις οποίες η Επιτροπή έχει δημοσιεύσει τις βασικές τιμές, οι οποίες βασίζονται στην κατώτατη κανονική τιμή, ή έξοδα παραγωγής στις προμηθεύτριες χώρες όπου επικρατούν κανονικές συνθήκες ανταγωνι  σμού, περιλαμβανομένων των εξόδων μεταφοράς, ασφαλίσεως και τελωνειακών δασμών, η Επιτροπή καθόρισε την κανονική αξία με βάση την κατώτατη πραγματική τιμή (βασική τιμή σαν επιπλέον έξοδα) που εφαρμοζόταν στις εισαγωγές προϊόντων αναλόγου ποιότητος κατά τους πέντε πρώτους μήνες του 1982·  ότι οι τιμές εξαγωγής είχαν σαν βάση τις τιμές που κατεβάλλοντο ή έπρεπε να καταβάλλονται για προϊόντα που επωλούντο προς εξαγωγή στην Κοινότητα κατά τη διάρκεια της περιόδου έρευνας, προσαρμοσμένες στο επίπεδο cif των κοινοτικών συνόρων, μετά την καταβολή των δασμών, και λαμβάνοντας υπόψη την υποχώρηση των επιβαρύνσεων εισαγωγής επί του άνθρακα που εισήγαγε η CSN·  ότι από τη σύγκριση αυτή προέκυψε σταθμισμένος μέσος όρος περιθωρίων ντάμπινγκ 22,41 % για την Cosipa, 32,43 % για την CSN και 27,37 % για την Usiminas· ότι έπρεπε να υπολογισθεί ένα ενιαίο περιθώριο ντάμπινγκ και για τις τρείς εξαγωγικές εταιρείες, εφόσον και οι τρείς αυτές εταιρείες είναι μέλη του κρατικού ομίλου Siderbras· ότι ο σταθμισμένος αυτός μέσος όρος περιθωρίου ντάμπινγκ που βασίζεται στις εξαγωγές που διενεργήθηκαν από τις τρείς ενδιαφερόμενες εταιρείες υπολογίσθηκε σε 26,3 % και αντιστοιχεί με 82,77 ECU ανά τόνο·  ότι όσον αφορά τις ελασματοποιηθείσες εν θερμώ λαμαρίνες που αντιστοιχον σε 17 100 DIN, για τις οποίες δεν έχουν δημοσιευθεί βασικές τιμές, η Επιτροπή καθόρισε την κανονική αξία βάσει των εσωτερικών τιμών πωλήσεως στη Βραζιλία· ότι η Επιτροπή, προκειμένου να επαληθεύσει κατά πόσον οι βασικές τιμές που έχουν δημοσιευθεί είναι οι κατάλληλες στην περίπτωση των εισαγωγών από τη Βραζιλία ελασματοποιηθεισών εν ψυχρώ λαμαρινών, καθόρισε και κανονικές αξίες με βάση την τιμή των προϊόντων αυτών στην εσωτερική αγορά· ότι οι τιμές πωλήσεως της εσωτερικής αγοράς είχαν σαν βάση τους τριμηνιαίους πίνακες των τιμών εξόδου από το εργοστάσιο, οι οποίες είναι ενιαίες και για τις τρείς εξαγωγικές εταιρείες, λαμβάνοντας υπόψη, όπου ενδείκνυται, τα πρόσθετα έξοδα για την ποιότητα και τις διαστάσεις, τις ειδικές απαιτήσεις επιφανείας και αντοχής, τις αμβλυμένες επιφάνειες και τις μη κανονικές διαστάσεις στην περίπτωση παρτίδων που είναι μικρότερες από 200 τόνους· ότι, για τη σωστή σύγκριση μεταξύ κανονικής αξίας και τιμών εξαγωγής, η Επιτροπή προσάρμοσε την κανονική αξία και των τριών εξαγωγικών εταιρειών για το κόστος χρηματοδοτήσεως πιστώσεως 60 ημερών προς τους πελάτες της εσωτερικής τους αγοράς, χρησιμοποιώντας το ποσοστό εκπτώσεως που παρέχει η Banco do Brazil και 0,75 % για το φόρο PIS που περιλαμβάνεται στην τιμή της εσωτερικής αγοράς της Βραζιλίας· ότι η Επιτροπή προέβη επίσης σε προσαρμογή, όπου αυτό ήταν ενδεδειγμένο, για τις ποσοτικές εκπτώσεις που παρέχονται στην εσωτερική αγορά και τα διάφορα έξοδα διανομής οπουδήποτε οι αξιώσεις ήταν δυνατόν να υποστηριχθούν ικανοποιητικά στον τομέα αυτόν· ότι απερρίφθησαν αξιώσεις για επιπρόσθετη προσαρμογή για τις δαπάνες πωλήσεως στην εσωτερική αγορά μέχρι του ποσού των προμηθειών που καταβάλλονται για τις πωλήσεις προς εξαγωγή, αφού δεν ήταν δυνατόν να θεμελιωθεί διάκριση μεταξύ των δαπανών πωλήσεων που συνδέονται άμεσα με τις πωλήσεις στην εσωτερική αγορά και των γενικών δαπανών·  ότι οι τιμές εξαγωγής βασίστηκαν στις τιμές που καταβάλλονταν ή έπρεπε να καταβάλλονται για προϊόντα που επωλούντο για εξαγωγή προς την Κοινότητα κατά τη διάρκεια της περιόδου έρευνας · ότι η Επιτροπή, κατά τον καθορισμό των τιμών εξαγωγής εξόδου εκ του εργοστασίου, προέβη, όπου ήταν αναγκαίο, σε προσαρμογές προκειμένου να ληφθούν υπόψη τα έξοδα για τις εσωτερικές και τις διατλαντικές μεταφορές, τα έξοδα διακινήσεως και λιμενικά τέλη, οι προμήθειες που καταβάλλονται στους πράκτορες μεταφορών, τα έξοδα συσκευασίας, τα έξοδα για τις πιστώσεις που χορηγούνται στόυς υπερατλαντικούς πελάτες, καθώς και ο φόρος PIS εκ 0,75 % που περιλαμβάνεται στο τιμολόγιο· ότι, εξάλλου, η Επιτροπή έλαβε υπόψη της την υποχώρηση των επιβαρύνσεων εισαγωγής επί του άνθρακα που εισάγεται από την CSN·  ότι η σύγκριση μεταξύ τιμών εξαγωγής και κανονικής αξίας έγινε με βάση τις συναλλαγές σε επίπεδο τιμής εξόδου από το εργοστάσιο, λαμβάνοντας υπόψη τις ακριβείς διαστάσεις και την ποιότητα των εξαγομένων προϊόντων και χρησιμοποιώντας τη μέση τιμή συναλλάγματος του μηνός κατά τον οποίο διενεργήθηκε η εξαγωγική αποστολή·  ότι όσον αφορά τις ελασματοποιηθείσες εν θερμώ λαμαρίνες που αντιστοιχούν σε 1008 SAE, για τις οποίες δεν έχουν δημοσιευθεί βασικές τιμές, η κανονική αξία καθορίστηκε με βάση την κατασκευασμένη αξία, αφού από τα στοιχεία σχετικά με το κόστος, που ελήφθησαν από οικεία εξαγωγική εταιρεία, προκύπτει ότι τα έξοδα παραγωγής ήταν για το προϊόν αυτό μεγαλύτερα από τις τιμές του παραπάνω αναφερόμενου πίνακα εσωτερικών πωλήσεων· ότι η κατασκευασμένη αξία υπολογίστηκε λαμβάνοντας υπόψη το κόστος της εταιρείας για τα υλικά και την κατασκευή, μια κανονική αναλογία των γενικών εξόδων που προκύπτουν από τα λογιστικά της επιχειρήσεως και προσθέτοντας 5 % περιθώριο κέρδους το οποίο θεωρήθηκε σαν εύλογο και δεν αμφισβητήθηκε από την εταιρεία· ότι για τη σωστή σύγκριση με την τιμή εξαγωγής, η εν λόγω κατασκευασμένη αξία προσαρμόσθηκε για έξοδα πιστώσεως 60 ημερών στο πλαίσιο της εσωτερικής αγοράς· ότι, αφού στοιχεία για τα έξοδα παραγωγής υπήρχαν μόνο για τον Οκτώβριο και τον Νοέμβριο 1981, η Επιτροπή δεν ήταν δυνατόν να δεχθεί το επιχείρημα ότι οι τιμές επέτρεπαν την κάλυψη όλων των εξόδων εντός ευλόγου χρονικής περιόδου υπό κανονικές συνθήκες εμπορίου·  ότι οι σταθμισμένοι μέσοι όροι περιθωρίων που καθορίστηκαν με τον τρόπο αυτό, σχετικά με τις ελασματοποιηθείσες εν ψυχρώ λαμαρίνες, ανέρχονται σε 42,65 % για την Cosipa, 36,73 % για την CSN και 38,86 % για την Usiminas, ενώ το ενιαίο περιθώριο ντάμπινγκ ανέρχεται σε 40 %· ότι, αφού από τη σύγκριση των τιμών εξαγωγής με τις τιμές πωλήσεως στην εσωτερική αγορά προκύπτουν περιθώρια ντάμπινγκ που είναι υψηλότερα από το περιθώριο ντάμπινγκ που προκύπτει όταν η κανονική αξία καθορίζεται με βάση τις τιμές που έχουν δημοσιευθεί, η Επιτροπή κατέληξε στο συμπέρασμα ότι στην προκειμένη περίπτωση ενδείκνυται η χρήση αυτών των βασικών τιμών, σύμφωνα με το άρθρο 2 παράγραφος 6 υπό β της συστάσεως αριθ. 3018/79/ΕΚΑΧ·  ότι, όσον αφορά τις ελασματοποιηθείσες εν θερμώ λαμαρίνες, τις οποίες κατά την περίοδο έρευνας εξήγε μόνον η Cosipa, ο σταθμισμένος μέσος όρος περιθωρίου ντάμπινγκ ανέρχεται σε 64,8 % ·  ότι όσον αφορά τη ζημία που προξενήθηκε στην κοινοτική βιομηχανία, η Επιτροπή κάνει διάκριση μεταξύ ελασματοποιηθεισών εν ψυχρώ και ελασματοποιηθεισών εν θερμώ λαμαρινών·  ότι όσον αφορά τις ελασματοποιηθείσες εν ψυχρώ λαμαρίνες η Επιτροπή διαπίστωσε ότι οι εισαγωγές από τη Βραζιλία σημείωσαν δραματική αύξηση από 1 813 τόνους κατά το 1981 σε 100 748 τόνους κατά τους πρώτους πέντε μήνες του 1982, εκ των οποίων 70 700 τόνοι απεστάλησαν προς την Ομοσπονδιακή Δημοκρατία της Γερμανίας· ότι οι εισαγωγές αυτές δεν είχαν σαν στόχο τη βιομηχανία αυτοκινήτου· ότι η Επιτροπή έπρεπε να λάβει υπόψη της ότι η προμήθεια λαμαρινών στη βιομηχανία αυτοκινήτου είναι μακροπρόθεσμα εξασφαλισμένη μέσω συμβάσεων που έχουν συναφθεί μεταξύ κοινοτικών παραγωγών και της βιομηχανίας αυτοκινήτου, στις οποίες λαμβάνονται υπόψη οι ιδιαίτερες απαιτήσεις του τομέα αυτού καί, ως εκ τούτου, υπόκεινται σε διαφορετική επεξεργασία από αυτές της γενικής αγοράς των ελασματοποιηθεισών εν ψυχρώ λαμαρινών· ότι αφού το μεγαλύτερο μέρος των εισαγωγών της Βραζιλίας προσεφέρθη για πώληση στη γενική αγορά της Ομοσπονδιακής Δημοκρατίας της Γερμανίας, η οποία συγκεντρώνει τη μεγαλύτερη μερίδα της συνολικής κοινοτικής παραγωγής των προϊόντων αυτών, η Επιτροπή έστρεψε τις έρευνές της στις επιπτώσεις των εισαγωγών από τη Βραζιλία επί της γενικής αγοράς του εν λόγω Κράτους μέλους· ότι, βάσει των διαθεσίμων στοιχείων, διαπιστώθηκε ότι κατά τη διάρκεια των πέντε πρώτων μηνών του 1982 το μερίδιο των εισαγωγών αυτών στη γενική αγορά της Γερμανίας αυξήθηκε από 0 σε 8 %·  ότι οι τιμές των εν λόγω εισαγωγών ήταν πολύ χαμηλές· ότι η Επιτροπή διαπίστωσε πως ορισμένοι εισαγωγείς πωλούσαν τα εν λόγω προϊόντα των εισαγωγών τους στο εσωτερικό της Κοινότητας σε τιμές σημαντικά χαμηλότερες από τα επίπεδα των τιμοκαταλόγων των κοινοτικών παραγωγών που εφαρμόζονταν κατά το χρόνο παραδόσεως·  ότι η Επιτροπή εξέτασε επίσης τις επιπτώσεις που έχουν οι εισαγωγές από τη Βραζιλία επί της κοινοτικής βιομηχανίας· ότι η Επιτροπή διαπίστωσε ότι οι επιπτώσεις αυτές εμφανίστηκαν με τη μορφή σοβαρών απωλειών στις πωλήσεις· ότι από το στοιχείο αυτό, το οποίο ελέγχθηκε από την Επιτροπή, προκύπτει ότι κατά τη διάρκεια του πρώτου τριμήνου του 1982 η μέση ποσότητα των μηνιαίων πωλήσεων που διενεργήθηκαν από γερμανούς παραγωγούς στη γενική αγορά της Γερμανίας ήταν κατά 19 % χαμηλότερη από την ανάλογη ποσότητα που πωλήθηκε κατά τη διάρκεια του πρώτου τριμήνου του 1981· ότι οι πωλήσεις κατά τον Απρίλιο του 1982 ήταν κατά 44 % χαμηλότερες από τον μέσο μηνιαίο όρο πωλήσεων κατά το δεύτερο τρίμηνο του 1981· ότι, εξάλλου, ο μηνιαίος μέσος όρος των εισαγωγών ελασματοποιηθεισών εν ψυχρώ λαμαρινών από άλλα Κράτη μέλη στη Γερμανία σημείωσε πτώση κατά περισσότερο από 17 000 τόνους μεταξύ του 1981 και των πρώτων πέντε μηνών του 1982·  ότι η Επιτροπή έλαβε επίσης υπόψη της το γεγονός ότι η βιομηχανία χάλυβος της Κοινότητας διέρχεται κρίση· ότι μεταξύ των ετών 1974 και 1980 η παραγωγή των εν θέματι προϊόντων σημείωσε πτώση περισσότερο από 21 %, ενώ ο αριθμός των απασχολήσεων σημείωσε πτώση κατά 244 700 , ή 30,8 %, μεταξύ των ετών 1974 και 1981· ότι η κατάσταση των παραγωγών της Κοινότητας εξακολουθεί να χαρακτηρίζεται από υπερβολικά χαμηλά επίπεδα χρησιμοποιήσεως της παραγωγικής ικανότητας και από σοβαρά μειωμένα κέρδη ή και από ζημίες·  ότι για τη βελτίωση της κατάστασης αυτής η κοινοτική πολιτική στον τομέα της βιομηχανίας σιδήρου και χάλυβος έχει σαν στόχο την εξασφάλιση ικανοποιητικών επιπέδων τιμών για τα εν θέματι προϊόντα που πωλούνται στην Κοινότητα, με τη λήψη εσωτερικών και εξωτερικών μέτρων· ότι τα εσωτερικά μέτρα συνίστανται στη θέσπιση ποσοστώσεων παραγωγής για τις επιχειρήσεις που υπάγονται στην ΕΚΑΧ και στην υποχρέωση τηρήσεως ορισμένων επιπέδων τιμών· ότι, προκειμένου οι εισαγωγές να κρατηθούν σε ορισμένα εύλογα όρια, η Κοινότητα έχει συνάψει διακανονισμούς για τον χάλυβα με πολλές από τις προμηθεύτριες χώρες, με τους οποίους θεσπίζονται ποσοτικοί περιορισμοί στις εξαγωγές προς την Κοινότητα και η τήρηση των τιμών του διακανονισμού που συνδέονται στενά με την εξέλιξη των επιπέδων των τιμών στην εσωτερική αγορά της Κοινότητας·  ότι οι ποσοστώσεις παραγωγής για τους παραγωγούς της Κοινότητας προσαρμόζονται περιοδικά βάσει προβλέψεως για τις ανάγκες εφοδιασμού και ζητήσεως για τους ενδιαφερόμενους παραγωγούς, λαμβάνοντας υπόψη την εξέλιξη των εισαγωγών από τρίτες χώρες, περιλαμβανομένων και των χωρών οι εξαγωγές των οποίων δεν καλύπτονται από διμερείς διακανονισμούς με την Κοινότητα· ότι κάθε τυχόν αιφνίδια αύξηση των εισαγωγών από τις χώρες αυτές, όπως για παράδειγμα από τη Βραζιλία, απαιτεί προσαρμογή προς τα κάτω των ποσοστώσεων των κοινοτικών παραγωγών και ως εκ τούτου αυξάνει τα έμμεσα έξοδα και μειώνει ακόμη περισσότερο τα περιθώρια κερδών τους·  ότι η εισαγωγή σημαντικών ποσοτήτων προϊόντων που αποτελούν αντικείμενο πρακτικτής ντάμπινγκ στην Κοινότητα θέτει, εξάλλου, σε αμφισβήτηση τους στόχους των εξωτερικών μέτρων που θεσπίζονται στο πλαίσιο της κοινοτικής πολιτικής χάλυβος· ότι οι τρίτες χώρες που έχουν συνάψει εμπορικούς διακανονισμούς στον τομέα του χάλυβος με την Κοινότητα θα τηρούν και θα ανανεώνουν τους διακανονισμούς αυτούς μόνον υπό την προϋπόθεση ότι θα διαβλέπουν εύλογες πιθανότητες για την πραγματοποίηση πωλήσεων των ποσοτήτων που προβλέπονται στα επίπεδα τιμών που έχουν συμφωνηθεί· ότι σημαντικές εισαγωγές προϊόντων που αποτελούν αντικείμενο πρακτικής ντάμπινγκ από πηγές που δεν καλύπτονται από διακανονισμό θέτουν σε κίνδυνο την ισορροπία όχι μόνον των συστημάτων εσωτερικών ποσοστώσεων και τιμολογήσεως, αλλά και των ποσοστώσεων και τιμών που συμφωνούνται με τις περισσότερες από τις προμηθεύτριες χώρες·  ότι η Επιτροπή έχει εξετάσει κατά πόσον η ζημία έχει προξενηθεί από άλλους παράγοντες πού, μεμονωμένα ή σε συνδυασμό με άλλους παράγοντες, θα ήταν δυνατόν να επηρεάσουν αρνητικά την παραγωγή της Κοινότητας, όπως ο όγκος και οι τιμές άλλων εισαγωγών ή μείωση της ζητήσεως· ότι, ενώ στην πραγματικότητα το επίπεδο καταναλώσεως στην Κοινότητα έχει σημειώσει πτώση, ο όγκος των εισαγωγών από άλλες πηγές έχει, ωστόσο, σημειώσει πολύ μεγαλύτερη πτώση, από 1 440 000 τόνους το 1977 σε 740 204 τόνους το 1981· ότι κατά τη διάρκεια της ίδιας χρονικής περιόδου ο όγκος των εισαγωγών αυτών στην Ομοσπονδιακή Δημοκρατία της Γερμανίας έχει σημειώσει πτώση από 660 000 τόνους σε 281 751 τόνους και παρέμεινε σχετικά σταθερός μεταξύ του 1981 και των πρώτων πέντε μηνών του 1982· ότι από τον Ιανουάριο μέχρι τον Μάιο του 1982 όλες σχεδόν οι εισαγωγές αυτές από χώρες με τις οποίες έχει συναφθεί διακανονισμός πρέπει να τηρούν αυστηρά τα ελάχιστα επίπεδα τιμών· ότι οι επιπτώσεις των εισαγωγών που αποτελούν αντικείμενο ντάμπινγκ από τη Βραζιλία, οι οποίες αποτελούν το 85 % τουλάχιστον των εισαγωγών από χώρες με τις οποίες δεν έχει συναφθεί διακανονισμός, έχουν απομονωθεί από τους λοιπούς αυτούς παράγοντες·  ότι από την τελική εκτίμηση των γεγονότων προκύπτει ότι, λαμβάνοντας υπόψη την ήδη υπέρμετρα δυσχερή κατάσταση της κοινοτικής παραγωγής και τις προσπάθειες που καταβάλλονται για αναδιάρθρωση, έχει προξενηθεί υλική ζημία από τις εισαγωγές από τη Βραζιλία οι οποίες έχουν αποτελέσει το αντικείμενο ντάμπινγκ, καθώς και ότι εάν δεν είχαν ληφθεί προσωρινά μέτρα θα είχαν προξενηθεί περισσότερες ακόμη ζημίες·  ότι υπό τις σοβαρές περιστάσεις που διέρχεται η βιομηχανία χάλυβος της Κοινότητας, η προστασία των συμφερόντων της Κοινότητας απαιτεί την επιβολή οριστικού δασμού αντιντάμπινγκ και την οριστική είσπραξη του ποσού που είχε καταβληθεί σαν εγγύηση· ότι, εξάλλου, η Επιτροπή διερεύνησε τις δυνατότητες για εποικοδομητική επανόρθωση της καταστάσεως, όπως ορίζεται στο άρθρο 13 του κώδικα αντιντάμπινγκ· ότι κατέληξε, ωστόσο, αφού άκουσε τις γνώμες των Κρατών μελών, ότι προς το παρόν δεν θα ήταν πρόσφορο να αναζητηθεί λύση του είδους αυτού, δεδομένου ότι οι εξαγωγές αυτές διενεργήθηκαν σε επίπεδο τιμών που ευρίσκονται κάτω από τις δημοσιευμένες βασικές τιμές τις οποίες η κυβέρνηση της Βραζιλίας είχε αναλάβει να τηρεί· ότι, λαμβάνοντας υπόψη την έκταση της προξενηθείσας ζημίας, κρίνεται πρόσφορο το ποσό του οριστικού δασμού να είναι ίσο προς τον σταθμισμένο μέσο όρο του περιθωρίου ντάμπινγκ εξ 82,77 ECU ανά τόνο·  ότι όσον αφορά τις ελασματοποιηθείσες εν θερμώ λαμαρίνες πάχους λιγότερου από 3 mm, η Επιτροπή διαπίστωσε ότι, κατά τη διάρκεια της περιόδου έρευνας, οι εξαγωγές της Βραζιλίας ανήλθαν σε 4 572 τόνους· ότι, εξάλλου, η Επιτροπή δεν έλαβε επαρκή στοιχεία εκ μέρους της κοινοτικής βιομηχανίας προκειμένου να είναι δυνατόν να εκτιμήσει τις επιπτώσεις των εξαγωγών αυτών· ότι δεδομένου ότι οι ποσότητες που εξήχθησαν ήταν μικρές, η Επιτροπή συμπαίρανε ότι δεν είναι αναγκαίο προς το παρόν να λάβει μέτρα προστασίας για τις εισαγωγές ελασματοποιηθεισών εν θερμώ λαμαρινών,  ΑΠΕΥΘΥΝΕΙ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  1. Επιβάλλεται οριστικός δασμός αντιντάμπινγκ στις εισαγωγές λαμαρινών εκ σιδήρου ή χάλυβος, καταγωγής Βραζιλίας, μη επεξεργασμένων περαιτέρω παρά μόνο ελασματοποιηθεισών εν ψυχρώ, πάχους μικρότερου των 3 mm, οι οποίες εμπίπτουν στη διάκριση 73.13 Β ΙΙ β) και γ) του Κοινού Δασμολογίου και αντιστοιχούν στους κώδικες NIMEXE 73.13-43, 45, 47 και 49.  2. Το ποσό του δασμού ισούται προς 82,77 ECU ανά 1 000 κιλά καθαρού βάρους.  3. Το ποσό του δασμού αυτού μειώνεται, ωστόσο, στο βαθμό που ο εισαγωγέας αποδεικνύει στις αρμόδιες εθνικές αρχές ότι η ποιότητα των προϊόντων αυτών είναι κατώτερη από την κατώτερη ποιότητα που περιγράφεται στην τελευταία δημοσίευση των βασικών τιμών της Επιτροπής.  4. Οι ισχύουσες περί δασμών διατάξεις ισχύουν και για την εφαρμογή του δασμού αυτού.  Άρθρο 2  Τα κατατεθέντα σαν εγγύηση ποσά για τον προσωρινό δασμό αντιντάμπινγκ, δυνάμει της συστάσεως αριθ. 1104/82/ΕΚΑΧ, όπως τροποποιήθηκε από τη σύσταση αριθ. 2086/82/ΕΚΑΧ, εισπράττονται οριστικά μέχρι του ποσού των 82,77 ECU ανά 1 000 κιλά καθαρού βάρους.  Άρθρο 3  Περατώνεται η διαδικασία αντιντάμπινγκ όσον αφορά τις λαμαρίνες εκ σιδήρου ή χάλυβος τις μη επεξεργασμένες περαιτέρω, παρά μόνο ελασματοποιηθείσες εν θερμώ, πάχους μικρότερου των 3 mm.  Άρθρο 4  Η παρούσα σύσταση αρχίζει να ισχύει την επομένη της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 8 Νοεμβρίου 1982.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 215 της 23. 7. 1982, σ. 28.  (3) ΕΕ αριθ. C 70 της 19. 3. 1982, σ. 3.  (4) ΕΕ αριθ. L 128 της 11. 5. 1982, σ. 9.  (5) ΕΕ αριθ. L 221 της 30. 7. 1982, σ. 17.


Avis juridique important

|

31969H0014

Σύσταση της Επιτροπής, της 11ης Δεκεμβρίου 1968, όσον αφορά το σχέδιο γερμανικού νόμου περί αμπελουργίας

Επίσημη Εφημερίδα αριθ. L 018 της 24/01/1969 σ. 0003 - 0004

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31992H0173

92/173/ΕΟΚ: Σύσταση του Συμβουλίου της 16ης Μαρτίου 1992 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (Εκτο ΕΤΑ) για το οικονομικό έτος 1990

Επίσημη Εφημερίδα αριθ. L 075 της 21/03/1992 σ. 0055 - 0055

ΣΥΣΤΑΣΗ ΤΟΥ ΣΥΜΒΟΥΛΙΟΥ  της 16ης Μαρτίου 1992  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ) για το οικονομικό έτος 1990  (92/173/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  την τρίτη σύμβαση ΑΚΕ-ΕΟΚ, που υπογράφηκε στο Λομέ στις 8 Δεκεμβρίου 1984,  την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,  τον δημοσιονομικό κανονισμό της 11ης Νοεμβρίου 1986 για το έκτο Ευρωπαϊκό Ταμείο Αναπτύξεως (4), και ιδίως τα άρθρα 66 μέχρι 73,  Έχοντας εξετάσει τον λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1989, καθώς και την έκθεση του Ελεγκτικού Συνεδρίου για το οικονομικό έτος 1990, που  συνοδεύεται από τις απαντήσεις της Επιτροπής (5),  Εκτιμώντας:  ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου-  ότι η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της Επιτροπής, κατά το οικονομικό έτος 1990, ήταν στο σύνολό της ικανοποιητική,  ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1990. Βρυξέλλες, 16 Μαρτίου 1992. Για το Συμβούλιο  Ο Πρόεδρος  Jorge BRAGA DE MACEDO   (1) ΕΕ αριθ. L 175 της 1. 7. 1986, σ. 1. (2) ΕΕ αριθ. L 86 της 31. 3. 1986, σ. 210. (3) ΕΕ αριθ. L 178 της 2. 7. 1986, σ. 13. (4) ΕΕ αριθ. L 325 της 20. 11. 1986, σ. 42. (5) ΕΕ αριθ. C 324 της 13. 12. 1991, σσ. 194 έως 209 και 305 έως 316.


Σημαντική ανακοίνωση νομικού περιεχομένου

|

E2002C0912(01)

Σύσταση της Εποπτεύουσας Αρχής της ΕΖΕΣ της 5ης Μαρτίου 2002 σχετικά με συντονισμένο πρόγραμμα για τον επίσημο έλεγχο των τροφίμων για το 2002

Επίσημη Εφημερίδα αριθ. C 216 της 12/09/2002 σ. 0004 - 0008

Σύσταση της Εποπτεύουσας Αρχής της ΕΖΕΣτης 5ης Μαρτίου 2002σχετικά με συντονισμένο πρόγραμμα για τον επίσημο έλεγχο των τροφίμων για το 2002(2002/C 216/05)Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 και το πρωτόκολλο 1 αυτής,τη συμφωνία μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου ΕΖΕΣ, και ιδίως το άρθρο 5 παράγραφος 2 στοιχείο β) και το πρωτόκολλο 1 αυτής,την πράξη που προστέθηκε στο σημείο 50 του κεφαλαίου ΧΙΙ του παραρτήματος ΙΙ της συμφωνίας για τον ΕΟΧ (οδηγία 89/397/ΕΟΚ του Συμβουλίου, της 14ης Ιουνίου 1989, για τον επίσημο έλεγχο των τροφίμων)(1), και ιδίως το άρθρο 14 παράγραφος 3 αυτής,Αφού έλαβε τη γνώμη της επιτροπής τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,Εκτιμώντας τα ακόλουθα:(1) Είναι απαραίτητο για την καλή λειτουργία του Ευρωπαϊκού Οικονομικού Χώρου να καταρτιστούν κοινά προγράμματα επιθεώρησης των ειδών διατροφής εντός του ΕΟΧ, με σκοπό τη βελτίωση των επίσημων ελέγχων από τις χώρες ΕΟΧ.(2) Τα προγράμματα αυτά δίνουν έμφαση στη συμμόρφωση προς τις διατάξεις της συμφωνίας ΕΟΧ που αφορούν τα είδη διατροφής, την προστασία της δημόσιας υγείας, τα συμφέροντα των καταναλωτών και τις ορθές εμπορικές πρακτικές.(3) Το άρθρο 3 της πράξης στην οποία αναφέρεται το σημείο 54ν του κεφαλαίου ΧΙΙ του παραρτήματος ΙΙ της συμφωνίας για τον ΕΟΧ (οδηγία 93/99/EΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων)(2) απαιτεί από τα εργαστήρια στα οποία αναφέρεται το άρθρο 7 της οδηγίας 89/397/ΕΟΚ να συμμορφώνονται με τα κριτήρια της σειράς ευρωπαϊκών προτύπων EN 45000, τα οποία αντικαταστάθηκαν τώρα από τα πρότυπα EN ISO 17025:2000.(4) Τα αποτελέσματα της ταυτόχρονης εκτέλεσης εθνικών προγραμμάτων και συντονισμένων προγραμμάτων μπορούν να παράσχουν πληροφορίες και πείρα στις οποίες θα μπορούσαν να βασιστούν οι μελλοντικές δραστηριότητες ελέγχου.(5) Η Ευρωπαϊκή Επιτροπή με τη σύσταση της, της 18ης Απριλίου 2001, σχετικά με ένα κοινό πρόγραμμα για τον επίσημο έλεγχο των ειδών διατροφής για το 2002, συνέστησε στα κράτη μέλη της Ευρωπαϊκής Ένωσης να εφαρμόσουν ανάλογο πρόγραμμα ελέγχου. Ωστόσο, τα κοινοτικά προγράμματα ελέγχου περιλαμβάνουν την παρακολούθηση της συμμόρφωσης με τους κοινοτικούς κανόνες για την επισήμανση ορισμένων τροφίμων τα οποία είναι πιθανόν να περιέχουν συστατικά τα οποία με τη σειρά τους είναι πιθανόν να περιέχουν, να αποτελούνται ή να παράγονται από γενετικά τροποποιημένους οργανισμούς (ΓΤΟ). Αυτό το μέρος του κοινοτικού προγράμματος δεν περιλαμβάνεται στη σύσταση ΕΖΕΣ, δεδομένου ότι οι σχετικοί κανόνες επισήμανσης δεν έχουν ενταχθεί ακόμη στη συμφωνία ΕΟΧ,ΣΥΝΙΣΤΑ ΣΤΙΣ ΧΩΡΕΣ ΕΖΕΣ:1. Να διεξαγάγουν, εντός του 2002, επιθεωρήσεις και ελέγχους που να περιλαμβάνουν, όπου ενδείκνυται, τη λήψη δειγμάτων και την ανάλυση των δειγμάτων αυτών σε εργαστήρια, με σκοπό:- την αξιολόγηση της βακτηριολογικής ασφάλειας των προτεμαχισμένων νωπών φρούτων και λαχανικών και των σπόρων με φύτρο,- την αξιολόγηση της βακτηριολογικής ασφάλειας των χυμών φρούτων και λαχανικών.2. Μολονότι δεν έχει καθοριστεί ακόμα η συχνότητα δειγματοληψιών ή/και επιθεωρήσεων στη σύσταση αυτή, πρέπει να εξασφαλίζουν ότι είναι επαρκής για την εποπτεία του στόχου.3. Να παρέχουν πληροφορίες, όπως απαιτείται, με βάση τη διάταξη των φύλλων καταγραφής που παρέχονται στο παράρτημα της παρούσας σύστασης, συμβάλλοντας έτσι στην καλύτερη συγκρισιμότητα των αποτελεσμάτων. Οι πληροφορίες αυτές θα πρέπει να αποσταλούν στην Εποπτεύουσα Αρχή της ΕΖΕΣ έως την 1η Μαΐου 2003, μαζί με επεξηγηματική έκθεση.4. Τα τρόφιμα που υποβάλλονται προς ανάλυση στο πλαίσιο του προγράμματος αυτού πρέπει να αποστέλλονται σε εργαστήρια που ανταποκρίνονται στις διατάξεις του άρθρου 3 της οδηγίας 93/99/ΕΟΚ.ΠΕΔΙΟ ΕΦΑΡΜΟΓΗΣ ΚΑΙ ΜΕΘΟΔΟΙA. Βακτηριολογική ασφάλεια των προτεμαχισμένων νωπών φρούτων και λαχανικών και των σπόρων με φύτρο1. Πεδίο εφαρμογής του προγράμματοςΔεν υπάρχει κοινοτική νομοθεσία που να καθορίζει συγκεκριμένα μικροβιολογικά κριτήρια για τα νωπά φρούτα και λαχανικά. Η εμπειρία δείχνει ότι είναι πιθανόν ευρύ φάσμα των προϊόντων αυτών να μολυνθεί με μικροοργανισμούς, συμπεριλαμβανομένων των ανθρώπινων παθογόνων. Οι περισσότερες από τις επιδημικές εκρήξεις που έχουν αναφερθεί συνδέονται με βακτηριακή μόλυνση, ιδίως από εντεροβακτηριοειδή (σαλμονέλλα, Escherichia coli O157:H7).Υπάρχουν ορισμένοι παράγοντες οι οποίοι συμβάλλουν στη μικροβιολογική μόλυνση με παθογόνα, ιδίως όταν τα φρούτα και τα λαχανικά τρώγονται ωμά. Τα παθογόνα αυτά μπορεί να οφείλονται στη γεωργική πρακτική ή σε άλλες διαδικασίες της αλυσίδας παραγωγής. Ένας ακόμη παράγοντας μικροβιακού κινδύνου για τους καταναλωτές είναι η αυξανόμενη κατανάλωση νέων προϊόντων (π.χ. σπόρων με φύτρο) ή φρούτων και εδώδιμων φυτών που εισάγονται μέσα στο πλαίσιο της παγκοσμιοποίησης του εμπορίου αυτών των αγαθών. Επιπλέον, η εφαρμογή τεχνολογιών όπως η κοπή, ο τεμαχισμός, η αποφλοίωση και η αποΐνωση αφαιρούν τα φυσικά προστατευτικά στρώματα του ακέραιου φυτού και δημιουργούν τις προϋποθέσεις για την ανάπτυξη μικροβίων.Οι ορθές γεωργικές πρακτικές και οι ορθές πρακτικές μεταποίησης μπορούν να συμβάλουν στον έλεγχο των μικροβιακών κινδύνων που συνδέονται με όλα τα στάδια της παραγωγής νωπών φρούτων και λαχανικών από την πρωτογενή παραγωγή έως τη συσκευασία και το εμπόριο. Η αποτελεσματική εφαρμογή των αρχών HACCP (αναλύσεις κινδύνων και κρίσιμα σημεία ελέγχου), όπου εφαρμόζονται, σύμφωνα με την οδηγία 93/43/ΕΟΚ του Συμβουλίου για την υγιεινή των τροφίμων(3), είναι ένα ακόμη σημαντικό στοιχείο για την κατοχύρωση της ασφάλειας των φρούτων και των λαχανικών.Στόχος αυτού του στοιχείου του προγράμματος είναι η αξιολόγηση της μικροβιολογικής ασφάλειας των προτεμαχισμένων νωπών φρούτων και λαχανικών και των σπόρων με φύτρο, καθώς και η παρακολούθηση των πιθανών κινδύνων για την ανθρώπινη υγεία. Για το σκοπό αυτό συνιστάται η επαλήθευση της εφαρμογής των αρχών HACCP από τους υπεύθυνους των επιχειρήσεων τροφίμων και η πραγματοποίηση δοκιμών για ορισμένα παθογόνα όπως η σαλμονέλλα, η τοξικογόνος E.coli (ιδιαίτερα η E.coli O157:H7) και η Listeria monocytogenes (λιστέρια η μονοκυτογόνος).2. Δειγματοληψία και μέθοδος ανάλυσηςΈλεγχοι επαλήθευσης πρέπει να γίνονται στα έτοιμα προς βρώση νωπά φρούτα και λαχανικά τα οποία έχουν αποφλοιωθεί ή τεμαχιστεί ή των οποίων η φυσική μορφή έχει μεταβληθεί με άλλο τρόπο και προορίζονται να καταναλωθούν ωμά, καθώς και στους σπόρους με φύτρο.Οι αρμόδιες αρχές του κράτους μέλους πρέπει να πραγματοποιούν ελέγχους σε επίπεδο επιχειρήσεων παραγωγής ή/και επίπεδο λιανικής πώλησης για να επαληθεύουν την εφαρμογή των αρχών HACCP, καθώς και, όπου ενδείκνυται, να λαμβάνουν δείγματα για ανάλυση. Τα δείγματα αυτά πρέπει να έχουν βάρος εκατό γραμμάρια τουλάχιστον το καθένα και το προϊόν πρέπει να διατηρείται στην αρχική του συσκευασία. Τα δείγματα πρέπει να τοποθετούνται σε δοχεία υπό ψύξη και να αποστέλλονται αμέσως στο εργαστήριο για ανάλυση.Το συνολικό επίπεδο δειγματοληψίας επαφίεται στην κρίση των αρμόδιων αρχών των χωρών ΕΖΕΣ.Τα εργαστήρια μπορούν να χρησιμοποιούν μεθόδους της επιλογής τους, αρκεί το επίπεδο απόδοσής τους να είναι εφάμιλλο των στόχων που πρέπει να επιτευχθούν. Ωστόσο, συνιστάται η πιο πρόσφατη έκδοση του προτύπου ISO 6579 για την ανίχνευση της σαλμονέλλας, η πιο πρόσφατη έκδοση του προτύπου EN/ISO 16654 για την ανίχνευση της τοξικογόνου E.coli και η πιο πρόσφατη έκδοση των προτύπων EN/ISO 11290-1 και EN/ISO 11290-2 για την ανίχνευση και την καταμέτρηση της Listeria monocytogenes. Μπορούν να χρησιμοποιηθούν επίσης και άλλες ισοδύναμες μέθοδοι αναγνωρισμένες από τις αρμόδιες αρχές.Τα αποτελέσματα των ελέγχων πρέπει να καταγράφονται στο υπόδειγμα φύλλου καταχώρισης που περιέχεται στο παράρτημα Ι της σύστασης αυτής.B. Βακτηριολογική ασφάλεια των χυμών φρούτων και λαχανικών1. Πεδίο εφαρμογής του προγράμματοςΌσον αφορά τους χυμούς από νωπά φρούτα και λαχανικά δεν υπάρχουν ειδικά μικροβιολογικά πρότυπα στην κοινοτική νομοθεσία. Η οδηγία 94/43/ΕΟΚ του Συμβουλίου για την υγιεινή των τροφίμων ορίζει η παρασκευή των χυμών να γίνεται με υγιεινό τρόπο και απαιτεί από τους υπεύθυνους των επιχειρήσεων τροφίμων να εφαρμόζουν τις αρχές HACCP ώστε να κατοχυρώνεται η ασφάλεια και η υγιεινή των προϊόντων τους. Οι υπεύθυνοι των επιχειρήσεων τροφίμων ενθαρρύνονται επίσης να αναπτύσσουν και να εφαρμόζουν, εάν θέλουν, κώδικα πρακτικής στον οποίο θα περιγράφονται οι τρόποι για την ελαχιστοποίηση της πιθανότητας μόλυνσης των φρούτων που προορίζονται για χυμούς κατά την καλλιέργεια, τη συγκομιδή, την αποθήκευση και τη μεταποίησή τους, καθώς και για την ελαχιστοποίηση της πιθανότητας μόλυνσης των συμπυκνωμένων χυμών κατά την αποθήκευση, τη μεταφορά ή τη διάλυσή τους για την παραγωγή χυμού προς κατανάλωση.Η εμπειρία στον τομέα αυτό δείχνει ότι όλοι οι χυμοί (φρούτων και λαχανικών) είναι δυνατόν να μολυνθούν από μικροβιολογικούς κινδύνους, και ειδικότερα οι χυμοί οι οποίοι δεν έχουν υποβληθεί σε οποιουδήποτε είδους θερμική κατεργασία. Παρά το γεγονός ότι αναγνωρίζεται πως υπάρχει πολύ μικρή πιθανότητα, εάν υπάρχει, να μολυνθούν οι χυμοί από επικίνδυνα παθογόνα, οι συνέπειες μπορεί να είναι πολύ σοβαρές για τις ομάδες ιδιαίτερου κινδύνου. Οι περισσότερες από τις επιδημικές εκρήξεις που έχουν αναφερθεί συνδέονται με παθογόνα όπως σαλμονέλλα, Escherichia coli O157:H7.Στόχος του στοιχείου αυτού του προγράμματος είναι η αξιολόγηση της βακτηριολογικής ασφάλειας των χυμών φρούτων και λαχανικών και η παρακολούθηση των πιθανών κινδύνων για την ανθρώπινη υγεία. Για το σκοπό αυτό συνιστάται η επαλήθευση της εφαρμογής των αρχών HACCP από τους υπεύθυνους των επιχειρήσεων τροφίμων και η πραγματοποίηση δοκιμών για ορισμένα παθογόνα όπως η σαλμονέλλα, η τοξικογόνος E.coli (ιδιαίτερα η E.coli O157:H7) και η Listeria monocytogenes (λιστέρια η μονοκυτογόνος).2. Δειγματοληψία και μέθοδος ανάλυσηςΈλεγχοι επαλήθευσης πρέπει να γίνονται στους χυμούς φρούτων και λαχανικών και ιδίως στους χυμούς μήλων και εσπεριδοειδών που δεν έχουν υποβληθεί σε παστερίωση.Οι αρμόδιες αρχές του κράτους μέλους πρέπει να πραγματοποιούν ελέγχους σε επίπεδο επιχειρήσεων παραγωγής ή/και επίπεδο λιανικής πώλησης για να επαληθεύουν την εφαρμογή των αρχών HACCP, καθώς και, όπου ενδείκνυται, να λαμβάνουν δείγματα για ανάλυση. Για τη δειγματοληψία και τις μεθόδους ανάλυσης συνιστάται η εφαρμογή των ίδιων κριτηρίων που αναφέρονται στο σημείο 2 της παραγράφου Α για τα νωπά φρούτα και λαχανικά.Τα αποτελέσματα των ελέγχων πρέπει να καταγράφονται στο πρότυπο φύλλου καταχώρισης που περιέχεται στο παράρτημα ΙΙ της σύστασης αυτής.Η παρούσα σύσταση απευθύνεται στην Ισλανδία, στο Λιχτενστάιν και στη Νορβηγία.Βρυξέλλες, 5 Μαρτίου 2002.Για την Εποπτεύουσα Αρχή της ΕΖΕΣ.Bernd HammermannΜέλος της Εποπτεύουσας ΑρχήςPeter DyrbergΔιευθυντής(1) ΕΕ L 186 της 30.6.1989, σ. 23. Εφεξής καλούμενη οδηγία 89/397/ΕΟΚ.(2) ΕΕ L 290 της 24.11.1993, σ. 14. Εφεξής καλούμενη οδηγία 93/99/ΕΚ.(3) ΕΕ L 175 της 19.7.1993, σ. 1.ΠΑΡΑΡΤΗΜΑ I>PIC FILE= "C_2002216EL.000702.TIF">ΠΑΡΑΡΤΗΜΑ II>PIC FILE= "C_2002216EL.000802.TIF">


title: Σύσταση του Συμβουλίου, της 31ης Μαΐου 2007 , σχετικά με την πρόληψη των τραυματισμών και την προαγωγή της ασφάλειας Κείμενο που παρουσιάζει ενδιαφέρον για τον ΕΟΧ

text:
               18.7.2007

               EL

               Επίσημη Εφημερίδα της Ευρωπαϊκής Ένωσης

               C 164/1

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 31ης Μαΐου 2007
   σχετικά με την πρόληψη των τραυματισμών και την προαγωγή της ασφάλειας
   (Κείμενο που παρουσιάζει ενδιαφέρον για τον ΕΟΧ)
   (2007/C 164/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152 παράγραφος 4 δεύτερο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Κάθε χρόνο 235 000 περίπου πολίτες της Κοινότητας πεθαίνουν εξαιτίας ατυχήματος ή βίας. Οι τραυματισμοί αποτελούν, μετά τις καρδιοαγγειακές νόσους, τον καρκίνο και τις αναπνευστικές νόσους, την τέταρτη συνηθέστερη αιτία θανάτου στα κράτη μέλη.

               (2)

               Μεταξύ των παιδιών, των εφήβων και των νεαρών ενηλίκων τα ατυχήματα και οι τραυματισμοί αποτελούν την πρώτη αιτία θανάτου.

               (3)

               Πολλά από τα άτομα που επιβιώνουν από σοβαρούς τραυματισμούς αντιμετωπίζουν προβλήματα υγείας σε όλη τους τη ζωή. Τα ατυχήματα και οι τραυματισμοί αποτελούν την κύρια αιτία μόνιμων αναπηριών μεταξύ των νέων, οι οποίες, ενώ θα μπορούσαν να έχουν αποφευχθεί, τους στερούν πολλά χρόνια ζωής με καλή υγεία.

               (4)

               Κατά μέσο όρο 6,8 εκατομμύρια εισαγωγές στα νοσοκομεία οφείλονται στους τραυματισμούς, που αντιπροσωπεύουν το 11 % του συνόλου των εισαγωγών σε νοσοκομείο στην Ευρωπαϊκή Ένωση.

               (5)

               Οι τραυματισμοί συνεπάγονται τεράστια οικονομική επιβάρυνση για τα συστήματα υγείας και κοινωνικής πρόνοιας, ευθύνονται για το 20 % περίπου των αδειών ασθένειας και αποτελούν σημαντικό παράγοντα μείωσης της παραγωγικότητας.

               (6)

               Οι κίνδυνοι τραυματισμού κατανέμονται άνισα τόσο μεταξύ των κρατών μελών και μεταξύ των κοινωνικών ομάδων, επίσης δε ποικίλλουν κατά ηλικία και φύλο. Ο κίνδυνος θανάτου από τραυματισμό είναι πέντε φορές μεγαλύτερος στο κράτος μέλος με το υψηλότερο ποσοστό τραυματισμών σε σύγκριση με εκείνο που έχει το χαμηλότερο ποσοστό.

               (7)

               Σε αντίθεση με πολλές άλλες αιτίες ασθενειών ή πρόωρων θανάτων, οι τραυματισμοί μπορούν να προληφθούν καθιστώντας ασφαλέστερο το περιβάλλον στο οποίο ζούμε, καθώς και τα προϊόντα και τις υπηρεσίες που χρησιμοποιούμε. Υπάρχει πληθώρα στοιχείων σχετικά με αποδεδειγμένης αποτελεσματικότητας μέτρα πρόληψης των ατυχημάτων τα οποία δεν εφαρμόζονται ακόμη ευρέως στην Κοινότητα.

               (8)

               Τα περισσότερα από τα μέτρα αυτά έχουν αποδειχτεί αποδοτικά από άποψη κόστους, δεδομένου ότι τα οφέλη της πρόληψης για τα συστήματα υγείας υπερβαίνουν συχνά κατά πολύ το κόστος της παρέμβασης.

               (9)

               Η σημαντική πρόοδος που έχει επιτελεσθεί όσον αφορά την ασφάλεια σε πολλούς τομείς, όπως η κυκλοφορία ή ο χώρος εργασίας, θα πρέπει να συνεχισθεί. Επιπλέον, θα πρέπει να δοθεί προσοχή σε άλλους τομείς οι οποίοι σήμερα καλύπτονται λιγότερο, όπως τα ατυχήματα στο σπίτι, στην ψυχαγωγία και στην άθληση και η πρόληψη για τα παιδιά και τους ηλικιωμένους πολίτες.

               (10)

               Πρέπει επίσης να εξεταστεί η σχέση μεταξύ της κατανάλωσης οινοπνευματωδών και ναρκωτικών και του αριθμού των τραυματισμών και των ατυχημάτων, καθώς και των εκούσιων τραυματισμών, ιδίως της οικογενειακής βίας κατά των γυναικών και των παιδιών.

               (11)

               Επομένως, φαίνεται ότι πρέπει να γίνεται καλύτερη αξιοποίηση των υφιστάμενων στοιχείων και να αναπτυχθεί, εάν κριθεί αναγκαίο, ένας μηχανισμός ελέγχου και καταγραφής των τραυματισμών, ο οποίος θα μπορούσε να εξασφαλίζει συντονισμένη προσέγγιση από όλα τα κράτη μέλη για την ανάπτυξη και τη θέσπιση εθνικών πολιτικών σχετικά με την πρόληψη των τραυματισμών, συμπεριλαμβανομένης της ανταλλαγής βέλτιστων πρακτικών. Ο μηχανισμός αυτός θα μπορούσε να αναπτυχθεί στα πλαίσια του κοινοτικού προγράμματος για τη δημόσια υγεία (2) των προγραμμάτων που θα το διαδεχτούν και οιουδήποτε άλλου σχετικού κοινοτικού προγράμματος, και πρέπει να βασίζεται στα αντιπροσωπευτικά εθνικά μέσα ελέγχου και καταγραφής των τραυματισμών που πρόκειται να αναπτυχθούν με συνεκτικό και συμπληρωματικό τρόπο.

               (12)

               Για να εξορθολογιστεί η χρήση των πόρων του κοινοτικού προγράμματος για τη δημόσια υγεία και οιουδήποτε άλλου σχετικού κοινοτικού προγράμματος, και για να αντιμετωπιστεί το ζήτημα της πρόληψης των ατυχημάτων με τον αποτελεσματικότερο δυνατό τρόπο, έχουν προσδιοριστεί οι ακόλουθοι τομείς προτεραιότητας: η ασφάλεια των παιδιών και των εφήβων, η ασφάλεια των ηλικιωμένων πολιτών, η ασφάλεια των ευάλωτων χρηστών των οδών, η πρόληψη των ατυχημάτων κατά την άθληση και την ψυχαγωγία, η πρόληψη των ατυχημάτων που προκαλούνται από προϊόντα και υπηρεσίες, η πρόληψη των αυτοτραυματισμών και η πρόληψη της βίας, ιδίως της οικογενειακής βίας κατά των γυναικών και των παιδιών. Αυτοί οι τομείς προτεραιότητας έχουν καθοριστεί λαμβάνοντας υπόψη τον κοινωνικό αντίκτυπο των τραυματισμών σε σχέση με τον αριθμό και τη σοβαρότητα, τα στοιχεία σχετικά με την αποτελεσματικότητα των παρεμβατικών δράσεων και τη σκοπιμότητα της επιτυχημένης εφαρμογής στα κράτη μέλη,

         ΣΥΝΙΣΤΑ:
   Με σκοπό την παροχή υψηλού επιπέδου δημόσιας υγείας, τα κράτη μέλη οφείλουν:

               (1)

               Να αξιοποιήσουν καλύτερα τα υφιστάμενα στοιχεία και να αναπτύξουν, εφόσον κριθεί αναγκαίο, αντιπροσωπευτικά εθνικά μέσα ελέγχου και καταγραφής, τα οποία θα παρέχουν συγκρίσιμες πληροφορίες, θα παρακολουθούν την εξέλιξη των κινδύνων ατυχήματος και των αποτελεσμάτων των προληπτικών μέτρων μακροπρόθεσμα και θα αξιολογούν τις ανάγκες για τη θέσπιση πρόσθετων πρωτοβουλιών όσον αφορά την ασφάλεια των προϊόντων και των υπηρεσιών καθώς και σε άλλους τομείς.

               (2)

               Να καταρτίσουν εθνικά προγράμματα ή παρόμοια μέτρα για την πρόληψη των ατυχημάτων και των τραυματισμών, συμπεριλαμβανομένης της περαιτέρω ευαισθητοποίησης του κοινού σε θέματα ασφάλειας. Αυτού του είδους τα προγράμματα και μέτρα πρέπει να καθιερώνουν και να προωθούν τη διυπηρεσιακή και διεθνή συνεργασία και να αξιοποιούν αποτελεσματικά τις δυνατότητες χρηματοδότησης των δράσεων που αφορούν την πρόληψη και προάγουν την ασφάλεια. Κατά την εφαρμογή αυτών των προγραμμάτων και μέτρων πρέπει να δοθεί ιδιαίτερη προσοχή στα θέματα των φύλων και στις ευάλωτες ομάδες, όπως τα παιδιά, τους ηλικιωμένους πολίτες και τα άτομα με ειδικές ανάγκες, τους ευάλωτους χρήστες των οδών, και στα ατυχήματα κατά την άθληση και την ψυχαγωγία, τους τραυματισμούς που προκαλούνται από προϊόντα και υπηρεσίες, τη βία και τους αυτοτραυματισμούς.

               (3)

               Να ενθαρρύνουν την εισαγωγή της πρόληψης των ατυχημάτων και της προαγωγής της ασφάλειας στα σχολεία και στην κατάρτιση των επαγγελματιών του τομέα της υγείας και άλλων τομέων, έτσι ώστε οι ομάδες αυτές να μπορούν να δρουν ως αρμόδιοι φορείς και σύμβουλοι στον τομέα της πρόληψης των τραυματισμών.

         ΚΑΛΕΙ ΤΗΝ ΕΠΙΤΡΟΠΗ:

               (1)

               Να συγκεντρώνει και να επεξεργάζεται πληροφορίες για τους τραυματισμούς σε κοινοτικό επίπεδο με βάση τα εθνικά μέσα ελέγχου των τραυματισμών και να υποβάλλει σχετικές εκθέσεις.

               (2)

               Να διευκολύνει την ανταλλαγή πληροφοριών όσον αφορά τις ορθές πρακτικές και δράσεις πολιτικής στους τομείς προτεραιοτήτων που έχουν προσδιοριστεί και να κοινοποιεί τις πληροφορίες αυτές στα ενδιαφερόμενα μέρη.

               (3)

               Να παρέχει στήριξη στα κράτη μέλη προκειμένου να περιληφθεί η γνώση της πρόληψης των ατυχημάτων στην κατάρτιση των επαγγελματιών του τομέα της υγείας και άλλων τομέων.

               (4)

               Να διεξάγει κοινοτικές δράσεις όπως περιγράφονται ανωτέρω, χρησιμοποιώντας τους πόρους που προβλέπονται στο κοινοτικό πρόγραμμα για τη δημόσια υγεία και στα προγράμματα που θα το διαδεχτούν, στο γενικό πλαίσιο για τη χρηματοδότηση των κοινοτικών ενεργειών υπέρ της πολιτικής για τους καταναλωτές (3), στο πρόγραμμα-πλαίσιο για την έρευνα (4) και σε άλλα συναφή κοινοτικά προγράμματα.

               (5)

               Να συντάξει έκθεση αξιολόγησης τέσσερα χρόνια μετά την έγκριση της παρούσας σύστασης προκειμένου να διαπιστωθεί η αποτελεσματικότητα των προτεινόμενων μέτρων και να εκτιμηθεί η ανάγκη για περαιτέρω δράσεις.

      Έγινε στις Βρυξέλλες, την 31η Μαΐου 2007.

            Για το Συμβούλιο

            Ο Πρόεδρος

         F. MÜNTEFERING

      (1)  Μη δημοσιευθείσες ακόμη στην ΕΕ.

      (2)  Απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου της 23ης Σεπτεμβρίου 2002 για τη θέσπιση προγράμματος κοινοτικής δράσης στον τομέα της δημόσιας υγείας (2003-2008) (ΕΕ L 271 της 9.10.2002, σ. 1).

      (3)  Απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004-2007 (ΕΕ L 5 της 9.1.2004, σ. 1).

      (4)  Απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για το έκτο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2002, σ. 1).